ועדת הכספים, כנסת 23, פרוטוקול מספר 96, 2020-07-20 13:20

משה גפני: אני עובר לסעיף הבא בסדר-היום, שהם בעצם שני סעיפים, דיון מהיר בנושא: "הסדרת נושא הטבות המס ליישובים בפריפריה".

מיכל שיר סגמן: אדוני היושב-ראש, הדיון המהיר נדחה.

מיכל שיר סגמן: חברי הכנסת ביקשו למשוך אותו והם לא נמצאים פה.

משה גפני: אין דבר כזה שהוא נדחה.

מיכל שיר סגמן: הם לא נמצאים וזה נגד התקנון, עד כמה שידוע לי.

משה גפני: שגית, בבקשה.

גדעון סער: האם מקובל להצמיד להצעות חוק דיון מהיר?

גדעון סער: כי אם כן, זאת פרוצדורה שאני לא מכיר.

משה גפני: כן, בטח.

משה גפני: למה לא מקובל?

גדעון סער: אני לא הכרתי דבר כזה.

משה גפני: מקובל, מה הבעיה?

משה גפני: שגית, אני צריך את העזרה שלך.

גדעון סער: הרבה שנים לא הייתי פה, אז אני לומד.

מיכל שיר סגמן: חברי הכנסת לא נוכחים ומבקשים שלא להעלות את הדיון המהיר שלהם.

משה גפני: שגית, אני צריך את העזרה שלך.

משה גפני: מעלים חבר הכנסת גדעון סער וחברת הכנסת מיכל שיר טענה ש אם חברי הכנסת שהציעו את הדיון המהיר לא נמצאים - -

מיכל שיר סגמן: וביקשו למשוך.

משה גפני: - - האם הדיון מתקיים?

משה גפני: שנית, אומר גדעון סער שלא מקובל להצמיד דיון מהיר בנושא מסוים להצעת חוק שמגיעה מייד אחרי זה.

משה גפני: בבקשה.

שגית אפיק: לגבי הסרת הצעה לסדר מעל שולחנה של הוועדה.

גדעון סער: אף אחד לא הציע את זה, גברתי.

גדעון סער: אף אחד לא ביקש להסיר.

גדעון סער: הצעתי שלא תהיה הצמדה.

שגית אפיק: זה מה שהוא שאל אותי.

שגית אפיק: יש פה שתי טענות ואני אתחיל בשאלה שלך, למעשה, האם אפשר להצמיד שני דיונים.

שגית אפיק: אני חושבת שאין מניעה ליושב-ראש ועדה - -

גדעון סער: אין מניעה לכל דבר.

שגית אפיק: יש לו סמכות לקבוע את סדר-היום.

גדעון סער: אבל האם בשגרה, הצעה לדיון מהיר או הצעות לדיון מהיר מוצמדות להכנה של הצעות חוק?

גדעון סער: זה די נדיר.

שגית אפיק: מהיכרותי עם ועדת הכספים, זה נעשה פה לא פעם אחת.

שגית אפיק: זה דבר שקורה, זה לא דבר שהוא בלתי אפשרי.

שגית אפיק: ליושב-ראש יש סמכות בסופו של דבר לקבוע את סדר-היום.

גדעון סער: אני פניתי לשיקול הדעת של היושב-ראש.

גדעון סער: לא אמרתי שהוא לא יכול.

גדעון סער: קודם כל, אני יודע שהיושב-ראש יכול, והיושב-ראש הספציפי הזה יכול הכול.

גדעון סער: לכן פניתי לשיקול דעתו.

עודד פורר: רק לא מצליח לגשר בין מיקי זוהר לישראל כץ.

גדעון סער: גם את זה הוא יצליח, אם הוא ייקח את זה.

גדעון סער: הוא עוד לא קבע את זה כיעד.

גדעון סער: אם הוא יקבע את זה כיעד, הוא גם בזה יצליח.

משה גפני: דרך אגב, אני רוצה להגיד לכם שבשיקול הדעת שלי בעניין הזה, מי שביקש ממני לשים את זה על סדר-היום היה חבר הכנסת גדעון סער.

משה גפני: נכון או לא?

גדעון סער: את הצעת החוק.

משה גפני: ואני אמרתי לך שיהיו הצעות לסדר, דיון מהיר שלא עשיתי עד היום.

מיכל שיר סגמן: חברי הכנסת לא נמצאים פה, חברי הכנסת שדרשו את הדיון המהיר.

משה גפני: בסדר, נעזוב את הפרוצדורה, יש לנו פה בעיה עניינית.

שגית אפיק: תודיע שעברת לנושא של ההטבות במס.

משה גפני: אבל אמרתי.

משה גפני: כדי שהפרוצדורה תהיה בסדר, אמרתי קודם ואני חוזר על זה עכשיו.

משה גפני: אנחנו סיימנו את החלק של חוק התוכנית לסיוע כלכלי.

משה גפני: הדיון היה מצוין אבל לצערי, סיימנו את הדיון בעניין הזה עם אקורדים צורמים.

משה גפני: נמשיך בו מחר.

משה גפני: עכשיו אני עובר לסעיף הבא בסדר-היום שהוא: דיון מהיר בנושא "הסדרת נושא הטבות המס ליישובים בפריפריה".

משה גפני: לאחר מכן נדון בהצעת חוק לתיקון פקודת מס הכנסה – הטבות מס ליישובים.

משה גפני: יש מישהו מבין מציעי הדיון המהיר או שאף אחד לא פה?

מנסור עבאס: אני כאן, אדוני היושב-ראש.

מיכל שיר סגמן: מנסור, אתה רוצה את הדיון הזה עכשיו?

משה גפני: הוא יכול לא לרצות, יש עכשיו דיון.

משה גפני: מנסור עבאס, בבקשה.

מנסור עבאס: תודה, אדוני היושב-ראש, עברו הזמנים שבהם הנושא הזה נוהל ללא קריטריונים ידועים מראש.

מנסור עבאס: נקבעו כמה קריטריונים באופן כללי והנושא הזה מתנהל בצורה לא הוגנת כלפי יישובים שונים בארץ, שהמעמד הסוציו-אקונומי שלהם נמוך.

מנסור עבאס: אני מציין יישובים ערבים רבים, והכוונה ליישובים באופן כללי.

מנסור עבאס: אנחנו הסתכלנו, אדוני היושב-ראש, על הנתונים ואני חושב שיש הרבה דברים שצריך לתקן.

מנסור עבאס: כאשר אנחנו מסתכלים על הנתונים אנחנו לא רואים אף יישוב ערבי שקיבל את התקרה המקסימלית.

משה גפני: איפה לא רואים?

מנסור עבאס: אף יישוב ערבי אחד לא קיבל את התקרה המקסימלית בהטבות המס.

מנסור עבאס: יש שני דברים שצריך לשים לב אליהם, יש את שיעור ההטבה במס והתקרה – הסכום שעד אליו נותנים את ההטבה עצמה.

מנסור עבאס: התקר המקסימלית היא 241,000 שקלים ואתה לא תמצא שם אף יישוב ערבי.

מנסור עבאס: אתה תמצא אותם עם תקרה של כ-150,000-130,000.

עודד פורר: זה הרעיון בהטבות מס.

מנסור עבאס: אתה לא מצליח להבין את הנקודה.

מנסור עבאס: אתה תמצא יישובים רבים שנותנים להם תקרת מס מקסימלית, ונותנים להם שיעור הטבה מקסימלי.

מנסור עבאס: אתה לא תמצא אף יישוב ערבי לא עם תקרת מס מקסימלית ולא עם שיעור מס מקסימלי ולא עם שניהם ביחד, כמובן.

מנסור עבאס: זאת למרות שאנחנו יודעים שרוב רובם של היישובים נמצאים במצב סוציו-אקונומי נמוך, באשכול 1 עד 3.

עודד פורר: הנושא הסוציו-אקונומי הוא לא העניין של החוק הזה.

מנסור עבאס: אני יודע.

מנסור עבאס: יש פרמטר של מצב סוציו-אקונומי ויש נושא של מרחק מהגבול ומהמרכז.

מנסור עבאס: כמובן, יש גם אלמנט של הכנסות הפרט ברמת היישוב.

מנסור עבאס: אני אדבר על זה.

מנסור עבאס: למשל באזור המרכז יש הרבה יישובים ערביים שלא נמצאים בכלל ברשימה הזאת.

מנסור עבאס: יישוב כמו ג'סר א-זרקא, כולם יודעים שזה היישוב הכי מוחלש במדינת ישראל.

מנסור עבאס: זה יישוב מוכה אסונות, גם פשיעה ואלימות; היום הייתה הריסה.

מנסור עבאס: לא תמצא יישוב כזה ברשימה עצמה.

מנסור עבאס: נקודה שנייה שאני מעלה היא ההתעלמות מהמעמד הסוציו-אקונומי של היישובים ומתן עדיפות לקריטריון הראשון, שהוא המרחק מהגבול.

מנסור עבאס: נקודה שלישית היא בעצם תשובה למה שציינתי, מדוע אין יישוב אחד שקיבל את שיעור ההטבה המקסימלי, שהוא 20%?

מנסור עבאס: אני אתן דוגמה, אדוני היושב-ראש.

מנסור עבאס: העיר נהרייה, לידה יש יישוב ערבי, שנקרא מזרעה.

מנסור עבאס: במזרעה שיעור המס הוא 7% ובנהרייה 12%; תקרת המס במזרעה היא 132,000 ובנהרייה – 240,000.

מנסור עבאס: אם אנחנו עושים חישוב, אזרח שיש לו הכנסה של 100,000, במזרעה הוא יקבל 7,000 שקל הפחתה ובנהרייה 12,000 שקל הפחתה.

מנסור עבאס: זה נוגד את העיקרון הבסיסי של שני אזרחים, שיש להם - - -

עודד פורר: והאזרח בקיבוץ עברון שצמוד להם?

עודד פורר: הוא מקבל כמו אזרח במזרעה.

משה גפני: מנסור, מה אתה מציע?

מנסור עבאס: אדוני היושב-ראש, אני מציע שאנחנו צריכים להשקיע עוד מחשבה בנושא הקריטריונים והשקיפות בבחירת היישובים.

מנסור עבאס: אני יכול להעלות שלושה דברים: אי אפשר להתעלם מהמיקום הגיאוגרפי כי יש לזה היבטים אחרים, ביטחוניים וכולי.

מנסור עבאס: צריך לקחת את זה בחשבון; המעמד הסוציו-אקונומי של היישוב צריך להילקח בחשבון, והיקף ההכנסות של התושבים ביישוב צריך גם להיות מרכיב בשיעור ההטבה.

מנסור עבאס: יישובים חזקים זוכים להיכנס לרשימה הזאת כי יש להם השפעה פוליטית, מעמד וכולי; יישובים חלשים ומוחלשים לא זוכים לזכות הזאת.

מנסור עבאס: לכן, אדוני היושב-ראש, אני חושב שהנושא הזה צריך להיות מוסדר גם בחוק בצורה שקופה, כך שהאזרחים המוחלשים והיישובים המוחלשים יזכו להטבה הזאת בצורה הוגנת.

משה גפני: תודה רבה.

משה גפני: חבר הכנסת אופיר סופר, בבקשה.

אופיר סופר: אדוני היושב-ראש, כפי שאני מבין, בסופו של יום מדובר על תהליך חקיקה שמתחדש בכל פעם, ואנחנו גם צריכים לעשות בזה סדר.

אופיר סופר: אני רוצה לומר שצריך לזכור שבסוף יש משמעות למתן תעדוף על בסיס גיאוגרפי.

אופיר סופר: אני חושב שהנקודה הכי מרכזית של החוק הזה בסוף, אם נקרא לזה בצורה פשוטה, היא ליישב את אזורי הספר – גליל, נגב ובקעת הירדן.

אופיר סופר: לאט-לאט משנה לשנה ופעם לפעם אנחנו מתבלבלים בתכלית החוק הזה וחושבים שהתפקיד שלו הוא להפוך מהמשרד לנגב-גליל למשרד נגב-גליל ופריפריה חברתית, ולתת לו כל מיני משמעויות אחרות.

אופיר סופר: אני מציע שלא נתבלבל בעניין הזה.

אופיר סופר: צריך לזכור, יישוב הגליל הוא הגשמת החזון הציוני; יישוב הנגב הוא הגשמת החזון הציוני וזאת המטרה העיקרית של החוק הזה.

אופיר סופר: עם זאת, אני אומר שגם יישובים שאינם יהודים, גם הם צריכים להיראות כמו שצריך במדינת ישראל.

אופיר סופר: גם יישובים כאלה צריכים להיות מטופחים וחזקים וזה חלק מהחזון הציוני.

אופיר סופר: ככה אני חושב.

אופיר סופר: מצד אחד, צריך לראות שלא מתבלבלים בדרך ומצד שני, שעדיין נשארים עם הרציונל הזה.

אופיר סופר: תודה רבה.

משה גפני: תודה רבה.

משה גפני: יש פה נציג ממשרד המשפטים?

משה גפני: אוקיי.

משה גפני: לפני כן אני רוצה להגיד שהאמת היא, שהנושא של הטבות המס ביישובים הוא לא התפקיד שלנו.

משה גפני: הממשלה צריכה לעשות את זה, כמו שהיא עושה אזורי עדיפות לאומית.

משה גפני: תכף נשמע את משרד המשפטים ואת תדברי.

משה גפני: בקדנציה הקודמת אמרנו שתהיה קטסטרופה מכיוון שלא יהיו הטבות מס.

משה גפני: בג"ץ אמר שעד סוף השבוע הוא מכניס יישובים ועד סוף החודש הוא מבטל בכלל את הטבות המס.

משה גפני: אני, כמו כל חברי הוועדה, סברנו שהטבות המס הן יסוד מוסד של הפריפריה, כי צריך לעזור גם ליישובים קרובים לגבול, גם ליישובים במצב סוציו-אקונומי נמוך וכל מה שקבענו בקריטריונים.

משה גפני: אמרתי לממשלה, אם אתם לא תעשו את זה – אנחנו נעשה את זה.

משה גפני: הממשלה אמרה לי: בסדר, תעשו.

משה גפני: הזהירו אותי שאני אכווה בעניין הזה בגלל שאני צריך להתחיל עם ראשי רשויות ואם אני קובע קריטריונים אני בבעיה.

משה גפני: ואני באמת נכנסתי לבעיה, אבל הייתי שמח בעניין הזה ואני רוצה להגיד לכם, שהיו 167 יישובים שהיו בהם הטבות מס.

משה גפני: לאחר שחוקקנו את החוק זה גדל ל-516.

משה גפני: ישבתי עם ראש הממשלה, ישבתי עם שר האוצר דאז, ישבתי עם חלק מהשרים שהיו בממשלה ואמרתי להם שאני צריך עוד כסף.

משה גפני: אם אתם רוצים שאני אעשה, אם רוצים לזרוק את זה עליי, צריך עוד כסף.

משה גפני: הסכום גדל באופן דרמטי ונכנסו המון יישובים ערביים.

משה גפני: המון, יישובים שלא היו קודם.

משה גפני: על זה גם היה בג"ץ.

משה גפני: נכנסו יישובים מכל הסוגים.

משה גפני: היישובים נכנסו ואנחנו גאים בעניין הזה.

משה גפני: היום אני לא מוכן יותר לעמוד בחזית הזאת מבלי שהממשלה תגיד.

משה גפני: חלק מהיישובים, כמו עכו ויישובים אחרים, גם הם נמצאים בהוראת שעה.

משה גפני: אני אוהב את עכו ושלא תהיה טעות בעניין הזה.

משה גפני: דיברתי אתמול גם עם ראש העיר.

משה גפני: אני עיוור צבעים בעניין והלכנו על פי קריטריון.

משה גפני: הקריטריון קבע את מה שקבע והיום צריך לשנות את זה.

משה גפני: אי אפשר להשאיר את זה במצב הזה.

משה גפני: זה לא שיבואו לכאן ויגידו: אל תעביר את זה לוועדת העבודה והרווחה, כמו שעושים לי כל הזמן.

משה גפני: תבואו ותגידו.

משה גפני: תתייצבו מול ראשי הערים, מול התושבים ותגידו מה הקריטריון – מה צריך להוסיף, מה צריך להוריד.

משה גפני: אני אעביר כל מה שהממשלה תביא.

משה גפני: אני חושב שכל אחד מאיתנו, מחברי הוועדה, ישמח.

משה גפני: עברתי – אתם לא יכולים לתאר לעצמכם – אולי אתם יכולים לתאר לעצמכם חלק – מה עברנו עם הדבר הזה.

משה גפני: זה היה בלתי מתקבל על הדעת.

משה גפני: זה היה אחד החוקים שעבר פה, וכל חברי הוועדה עמדו על רגליהם בקריאה השנייה והשלישית ומחאו כפיים.

משה גפני: זה הציל את הפריפריה.

משה גפני: אני גרתי באופקים, אני יודע מה זה שאתה צריך להביא מנהל מחלקת חינוך והוא יגיד לך: אני הולך לחולון.

משה גפני: הטבות המס עשו דברים מאוד חשובים.

משה גפני: אפילו כפר ורדים, ואני לא מדבר על יישובים ערביים.

משה גפני: אגב, אין אף יישוב חרדי, אם מישהו רוצה לדעת בגלל שזה בכל אופן עלה היום.

משה גפני: העברתי את זה בלי יישוב חרדי כי אף יישוב לא עבר בשום קריטריון.

משה גפני: יש תושבים חרדים ביישובים האלה, אבל אין יישוב חרדי, לא בני ברק ולא אלעד ולא בית"ר עילית.

משה גפני: אין.

משה גפני: הכול נעשה לפי הקריטריון ולא סטיתי כמלוא הנימה.

משה גפני: אם הייתי סוטה, שגית הייתה אומרת לי שאני לא יכול להכניס.

משה גפני: מה שהיה בקריטריון, נמצא ומה שלא היה בקריטריון, לא.

משה גפני: לכן אני מרגיש מאוד רע עם הדבר הזה.

משה גפני: זה ממש כפי שכתוב בחז"ל: מעשי ידיי טובעים בים.

משה גפני: אני חושב שהפריפריה חייבת את הטבות המס.

משה גפני: אני חושב שהממשלה צריכה להגיד מה עושים עם זה.

משה גפני: גם עם עכו יש בעיה.

משה גפני: הייתה לנו שם תקלה, גם מול נהרייה, ואנחנו צריכים לפתור אותה.

משה גפני: עכשיו זה הזמן.

משה גפני: גברתי, נציגת משרד המשפטים, בבקשה.

לירון נעים: אני אתייחס לסטטוס של הדברים באופן כללי.

לירון נעים: קודם כל, כידוע יש הטבות מס להרבה מאוד יישובים והקריטריונים למתן הטבות המס האלה קבועים היום בסעיף 11 לפקודת מס הכנסה.

לירון נעים: אלה קריטריונים שוויוניים ושקופים.

לירון נעים: ישנם יישובים שלא עונים על הקריטריונים האלה ובכל זאת מקבלים הטבות מס מכיוון שנקבע בהוראת מעבר להמשיך ולתת להם איזושהי תקופת הסתגלות.

לירון נעים: תקופת ההסתגלות הזאת נמשכת כבר ארבע שנים וחצי ובעצם הטבת המס לרשימת היישובים הזאת פקעה ב-16 ביוני.

לירון נעים: לגבי היישובים האלה קיבלנו פנייה משר האוצר ומשרים נוספים, והנושא נמצא בבחינה.

משה גפני: פניתי לראש הממשלה ולשר האוצר במכתב כבר מזמן.

משה גפני: ברגע שהוגשה הצעת החוק, ביקשתי שתהיה התייחסות ממשלתית לכל העניין הזה.

לירון נעים: אדוני, הנושא נמצא בבחינה.

שגית אפיק: באיזו בחינה זה נמצא?

לירון נעים: אני אסביר.

לירון נעים: הנושא נמצא על שולחנו של היועץ המשפטי לממשלה וכידוע לכם, זה לא הנושא היחיד על שולחנו ואנחנו בוחנים אותו.

לירון נעים: אנחנו מבקשים לתת לנו זמן למצות את הבחינה ולמצות את הדיאלוג מול השרים שפנו אלינו.

משה גפני: כמה זמן אתם צריכים לזה?

שגית אפיק: מה ביקשו שר האוצר וראש הממשלה?

שגית אפיק: מה השאלה שעומדת על הפרק?

שגית אפיק: להאריך את הוראות השעה?

שגית אפיק: לתקן את חוק הטבות המס?

שגית אפיק: להוסיף יישובים?

שגית אפיק: להוריד יישובים?

לירון נעים: השאלה שעומדת על הפרק מתייחסת אך ורק לאותם יישובים שהוראת השעה פגה בעניינם, והשאלה שעומדת היא מהן האפשרויות המשפטיות.

לירון נעים: האם יש אפשרות משפטית לפרסם תזכיר שמאריך, האם אין אפשרות כזאת, האם קיימות אפשרויות אחרות, האם יש חלופות אחרות.

לירון נעים: את כל השאלות האלה אנחנו בוחנים היום והן נמצאות על שולחנו של היועץ.

ינון אזולאי: למה לא התעוררתם לפני זה?

ינון אזולאי: למה אתם מתעוררים ברגע האחרון?

ינון אזולאי: למה בתאריך האחרון אתם מתחילים לדון?

ינון אזולאי: מה היה קורה אם חודשיים לפני זה הייתם מפרסמים את זה?

משה גפני: ינון, אני אאפשר לך, רק תן לה להשלים.

ינון אזולאי: לא, זה חוץ ממה שאתה מאפשר לי.

משה גפני: אני במתח.

שלמה קרעי: שאלה הרבה יותר יסודית היא למה הם צריכים לדון בזה בכלל.

לירון נעים: מדובר בשאלה מורכבת שיש לה היבטים משפטיים משמעותיים, והיא נבחנת כרגע אצלנו.

לירון נעים: אנחנו מבקשים שהוועדה תאפשר לנו זמן לסיים את הבחינה ותאפשר ליועץ למצות את השיח מול השרים.

אוסאמה סעדי: בכמה יישובים מדובר?

משה גפני: 515.

אוסאמה סעדי: לא - - -

משה גפני: נכון, אתה צודק.

משה גפני: בכמה יישובים?

משה גפני: חבר הכנסת סעדי שואל בכמה יישובים מדובר.

לירון נעים: גיא מרשות המסים, תוכל אולי לעזור לי?

גיא גולדמן: מדובר בכמה עשרות יישובים.

משה גפני: כמה עשרות?

שגית אפיק: 32 יישובים יוצאים מהמפה, למיטב הבנתי – גיא, אני עוזרת לך – ונדמה לי שכ-40 יישובים ההטבה שלהם יורדת.

משה גפני: אני מתחיל להיות מודאג, את עוזרת לגיא.

אוסאמה סעדי: יש לנו את הרשימה?

אוסאמה סעדי: היישובים שבעיקר הכנסנו הם יישובים ערביים.

שגית אפיק: לאו דווקא.

שגית אפיק: הוראות השעה מתייחסות ליישובים שרצו או לשפות אותם בתוספת מסוימת בשל כך שלאור החוק החדש שנחקק, פחתה ההטבה שלהם.

שגית אפיק: אלה דווקא לא יישובים ערביים מכיוון שיישובים ערביים לפני כן לא קיבלו.

שגית אפיק: גם יישובים נוספים שקיבלו בעבר ורצו להמשיך ולשלם להם את ההטבה, אבל לפי קווי האורך והרוחב החדשים, הם לא זכאים בכלל.

שגית אפיק: לכן גם הם יוצאים.

שגית אפיק: יש גם יישובים ערביים שפוחתת להם ההטבה, אבל מסיבות אחרות.

אוסאמה סעדי: יש לך את הרשימה?

שגית אפיק: אני יכולה לתת לך את הרשימה.

אופיר כץ: מה קורה עם אותם יישובים עד שתתקבל ההחלטה?

שגית אפיק: צריך לשאול את רשות המסים.

גיא גולדמן: כמו שלירון אמרה, ההטבה פקעה ב-16 ביוני.

גיא גולדמן: היא הייתה אמורה לפקוע לפני כן, אבל מכוח סעיף 38 בגלל חוק המעבר, זה הוארך במשך שנה וחצי.

גיא גולדמן: צריך לזכור שאלה יישובים שהוארכה להם ההטבה לצורך הסתגלות למצב שהיה לפני 2016.

קריאה: אז דווקא בתקופה הזאת לעצור את זה?

שגית אפיק: גיא, אתם מחדשים את זה באופן חודשי?

גיא גולדמן: יצאה הוראת ביצוע.

שגית אפיק: יצאה הוראת ביצוע שתושבי היישובים האלה יראו את ההפחתה או את יציאתם כבר בחודש הקרוב?

שגית אפיק: זאת המשמעות?

שגית אפיק: תגיד לנו איך תעשה את זה.

גיא גולדמן: איך בדיוק נעשית הוראת הביצוע הזאת, איך נעשית חצי השנה הזאת - - -

אופיר כץ: ב-1 ביולי הם קיבלו הטבות מס או לא?

גיא גולדמן: הם לא מקבלים לחצי שנה.

משה גפני: גיא, תענה לנו בצורה ברורה.

גיא גולדמן: אנחנו פועלים בדרך כלל על פי דין.

גיא גולדמן: החוק שמקנה הטבת מס ליישובים האלה פקע.

גיא גולדמן: התקבלו פניות להארכתו פעם נוספת – אם אני לא טועה, הוא הוארך פעמיים – ואחר כך באו הארכות נוספות מכוח סעיף 38, הארכות מינהליות.

גיא גולדמן: התקבלו פניות נוספות ולירון התייחסה למצבן של אותן פניות.

גיא גולדמן: הן מטופלות אצל היועץ המשפטי לממשלה.

משה גפני: ומה בינתיים, כל עוד שזה מטופל אצל היועץ המשפטי לממשלה?

אופיר כץ: בוא נאריך את זה עוד פעם.

אופיר כץ: יש בעיה להאריך את זה בכמה חודשים, עד שהיועץ המשפטי - - -

גיא גולדמן: זה בדיוק מה שהיועץ המשפטי דן בו.

אופיר כץ: הוא דן בזה ובינתיים הם לא מקבלים.

גיא גולדמן: אני רוצה להבהיר, הפניות היו להאריך בכמה חודשים, לא בעשר שנים.

אופיר כץ: אתה שם לב שהפניות היו להאריך בכמה חודשים, עבר כבר חודש וחצי מאז שזה פקע, ועדיין אין התייחסות.

אופיר כץ: האנשים האלה מפסידים את הטבת המס.

ינון אזולאי: גיא, השאלה היא למה עד עכשיו.

ינון אזולאי: זה מה ששאלתי בהתחלה.

ינון אזולאי: למה אתה מחכה לרגע האחרון?

גיא גולדמן: הפנייה, כמו שאמרה לירון, מטופלת אצל היועץ המשפטי לממשלה.

משה גפני: אני רק רוצה להודיע בשם החברים – אני לא חושב שיהיה מישהו שיתנגד – שאם שר האוצר יבקש הארכה, אנחנו נאשר את זה בוועדה.

משה גפני: אמרנו שאנחנו לא מבקשים יותר.

משה גפני: ביקשנו, ביקשנו, ביקשנו.

משה גפני: הממשלה צריכה לבקש.

משה גפני: אני לא חושב שיהיה פה חבר בוועדה שלא ייתן הארכה.

גיא גולדמן: אני אשמח אם גם אתם תוכלו להכיר בזה שאותם יישובים לא עומדים בקריטריונים שהוועדה קבעה, שהכנסת קבעה.

אופיר כץ: מתי הכנסת קבעה את הקריטריונים?

גיא גולדמן: ב-2016.

אופיר כץ: אז דווקא עכשיו בקורונה להוריד להם את זה?

אופיר כץ: מה ההיגיון?

לירון נעים: הכנסת קבעה הסתגלות של שנתיים.

לירון נעים: זה מה שהמחוקק קבע ולא מה שאנחנו קבענו.

אופיר כץ: ואחרי שנתיים האריכו את זה, נכון?

לירון נעים: המחוקק קבע הסתגלות לשנתיים וההסתגלות הזאת הוארכה אחר כך פעמיים, ואחר כך הוארכה שוב מכוח סעיף 38.

אופיר כץ: למה לא להאריך את זה שוב עד שיתק

אופיר כץ: בלו החלטות איך לעגן את זה?

משה גפני: בואו נעשה סדר.

משה גפני: אני שומע את מה שאת אומרת ואני מכבד את זה, כמובן.

משה גפני: אני רק רוצה להגיד שאנחנו לא במשחק הזה.

משה גפני: אנחנו במשחק רק כדי לאשר את מה שהממשלה עושה.

משה גפני: הממשלה לא יכולה לחמוק מאחריות.

משה גפני: אנחנו נמצאים בתקופת קורונה ואנחנו מאריכים אין סוף דברים.

משה גפני: עם כל מה שנלווה לעניין הזה, שביקשנו פעם ועוד פעם ועוד פעם, והיה סעיף 38 אחרי הבחירות – למרות כל זה, אם השר יגיד: אני סבור שצריך להאריך את זה עד שתתקבל החלטה של היועץ המשפטי לממשלה, אנחנו נאשר את זה.

משה גפני: אנחנו בתקופת קורונה.

משה גפני: דבר שני, צריך לקחת בחשבון שמה שהיה לפני כמה שנים, לא נכון להיום.

משה גפני: היום צריך לעשות חקיקה חדשה.

משה גפני: אנחנו לא נמצאים באיזשהו ואקום ומה שהיה, איתו נחיה.

משה גפני: יש דברים שהשתנו.

משה גפני: השתנה קו הגבול, השתנה המצב הסוציו-אקונומי.

משה גפני: השתנו הרבה דברים וצריך לקבל החלטה.

משה גפני: וזה תפקיד הממשלה.

משה גפני: זאת דעתי.

משה גפני: עוד מישהו רוצה להעיר בעניין הזה?

משה גפני: אני רוצה לעבור לחוק.

משה גפני: ראש עיריית רמלה, בבקשה מר וידל.

שלמה קרעי: שגית, זה כולל גם הוראת שעה לגבי מועצות ש-50% מהיישובים - - -

משה גפני: כן, זה נוגע גם לזה.

משה גפני: מר וידל, בבקשה – הוא לא נמצא; תמיר עידאן, בבקשה – גם לא נמצא; חבר הכנסת טיבי, בבקשה.

אחמד טיבי: תודה רבה.

אחמד טיבי: אדוני היושב-ראש, ועדת הכספים מטפלת רבות בנושא הטבות המס.

אחמד טיבי: זהו נושא צודק מאין כמותו.

אחמד טיבי: עד 2018, החלוקה לא הייתה צודקת והקריטריונים היו לא צודקים לכלל היישובים.

אחמד טיבי: ב-2018 דנו בהטבות לנהרייה – אני זוכר את הישיבה – ואז התווסף המדד הפריפריאלי וצורפו כ-100 יישובים חדשים; סך הכול 516 יישובים נכנסו לרשימה.

אחמד טיבי: בזמנו, בישיבה ההיא ביקשתי להוסיף את היישובים כאוכב אבו אל היג'א ועאבלין, שרחוקים כמה עשרות מטרים מהגבול ההוא.

אחמד טיבי: עד היום הם לא התווספו בגלל הבדל של כמה מטרים ולמרות שהבאנו תצלומי אוויר של בתים בשני היישובים.

משה גפני: אנחנו ניסינו מאוד לסייע בעניין הזה.

אחמד טיבי: אתה וגם שגית.

אחמד טיבי: זה נכון.

אחמד טיבי: ניסיתם.

אחמד טיבי: ב-2006 הגשתי הצעת חוק – אוסמה לא היה אז חבר כנסת אבל הוא ניסח את ההצעה – והוספנו להטבות המס עשרות יישובים בדרום, בנגב.

אחמד טיבי: ישראל כץ יזם חוק לכמה יישובים ואנחנו הוספנו את היישובים הנוספים, יישובים ערביים בנגב.

אחמד טיבי: ב-2018 תמכנו בנהרייה וגם בעכו, אבל בגלל הוראת שעה שמסתיימת, עכו הוצאה מהרשימה.

גדעון סער: לא בגלל זה אלא בעקבות הדלתא ב-2018 בין הגדלת ההטבה לנהרייה ולעכו.

גדעון סער: זה לא בגלל סיום ההטבה.

אחמד טיבי: אבל גם בערב אל עראמשה ההטבה מסתיימת.

אחמד טיבי: יש את הנושא של רמלה ולוד, שגם הם יישובים מעורבים – הגדרת יישוב מעורב מוכרת לנו.

אחמד טיבי: לכן אנחנו – אני מדבר בשם הרשימה המשותפת, וחבריי ידברו עוד מעט – תומכים תמיכה ברורה בהטבות מס לתושבי עכו, יהודים וערבים כאחד.

אחמד טיבי: לא רק בגלל שאנחנו תומכים אלא זה מחויב המציאות.

אחמד טיבי: זאת דרישה צודקת.

אחמד טיבי: אבל גם לגבי אזורים אחרים, גם בדרום וגם לוד ורמלה במרכז.

אחמד טיבי: לכן אני מבקש שאתה, כמו שעשית אז, לחצת, התערבת והבאת לתוצאה, אנחנו מסוגלים יחד ללחוץ ולהביא לתוצאה כדי שתושבי עכו ויישובים נוספים גם ייהנו.

משה גפני: תודה.

משה גפני: חבר הכנסת גדעון סער, אנחנו מקדמים אותך בברכה בוועדה, לכבוד הוא לנו.

גדעון סער: תודה רבה.

גדעון סער: באמת כמה שנים טובות לא הייתי פה.

גדעון סער: אני מודה לך.

גדעון סער: יש הרבה מאוד דברים לתקן במפת הטבות המס.

גדעון סער: יש גם דבר שלפי מיטב הבנתי, משיחה שקיימתי עם שר האוצר, יש כוונה לעשות וזה להאריך הטבות קיימות.

גדעון סער: אגב, יש גם עיוותים שונים בכל רחבי הארץ במפת הטבות המס.

גדעון סער: אבל אם נרצה לטרפד את הצעת החוק שהעבירה מליאת הכנסת פה אחד בנושא הטבות המס לעכו – היא לא סתם העבירה את זה פה אחד ולא סתם חברי כנסת מסיעות רבות, קואליציה ואופוזיציה, התאחדו סביב הנושא הזה – זה יהיה דבר חמור, לא נכון ולא צודק.

גדעון סער: לא סתם בא שר האוצר הקודם, חברנו משה כחלון, ואמר: אנחנו עשינו עוול לעיר עכו במה שהיה פה ב-2018.

גדעון סער: זה יצר דלתא גדולה מאוד בין שתי הערים הסמוכות האלה, בין הטבות המס הניתנות לתושבי נהרייה לבין הטבות המס הניתנות לתושבי עכו.

גדעון סער: הדלתא הזאת יצרה הגירה גדולה מאוד מעכו לנהרייה, ולא אגזים אם אומר שהדבר הזה מסכן את עתידה של העיר עכו, שעשתה פריצת דרך בלתי רגילה בשנים האחרונות.

גדעון סער: היא עיר חשובה, היא עיר היסטורית, היא עיר עם פוטנציאל ענק.

גדעון סער: אני לא מקל ראש ולא כופר, כמובן, בכל העיוותים שצריך לתקן בכל רחבי הארץ.

גדעון סער: הייתה לי גם שיחה על זה עם שר האוצר אמש והוא הבטיח לבדוק ולחזור בעניין הזה.

גדעון סער: אנחנו חייבים לפתור ולחלץ את העניין הנקודתי הזה מתוך המכלול.

גדעון סער: אני רוצה להזכיר שהעניין הזה יכול היה להיפתר מזמן.

גדעון סער: הממשלה הכירה בכך שצריך לפתור אותו.

גדעון סער: כמעט כל סיעות הבית במערכות הבחירות שעברנו היו בעכו והביעו תמיכה בתיקון העיוות הזה, רק קרה דבר אחד: היו שלוש מערכות בחירות.

גדעון סער: והדבר הזה, על אף התחייבות ברורה וכתובה של ראש הממשלה, עיכב את השלמת החקיקה.

גדעון סער: כעת באה הכנסת והעבירה את זה בקריאה טרומית.

גדעון סער: אדוני היושב-ראש, אני לא כופר בצורך לטפל בכל שאר העניינים, אבל אני אומר שהדרך הבטוחה בהתחשב בעומס הדברים שיש לנו על סדר-היום בכלל – הרי זה דבר די נדיר שהממשלה הביעה תמיכה בהצעת חוק עם תקציב לא גבוה.

גדעון סער: נדמה לי שההערכה היא 8 מיליון שקלים, אבל בכל זאת הצעת חוק עם משמעות תקציבית, מתוך רצון לפתור את העניין.

משה גפני: אם ראש הממשלה כתב שהוא תומך בזה, כך גם שר האוצר לשעבר ושר האוצר הנוכחי וכולם תומכים, למה הם אישרו את זה רק בקריאה הטרומית?

משה גפני: אל תיתן תירוץ בגלל שהוא יהיה לא נכון.

גדעון סער: מכיוון שהם אפשרו לנו, ובעיקר לך, יושב-ראש הוועדה, הם נתנו לך את ההובלה לקראת הקריאה הראשונה והשנייה והשלישית.

גדעון סער: ואני קורא לך לא להשתמט מהמשימה החשובה הזאת.

גדעון סער: אני רוצה להגיד לך עוד דבר, אף אחד מהם לא יעצור אותך ולא יעצור את ועדת הכספים כי הם יודעים היטב שזה הדבר הנכון.

גדעון סער: הם יודעים היטב איזו התחייבות הם נתנו.

גדעון סער: יש עיר גדולה שמחכה לבשורה הזאת, ואנחנו מדברים על תושבים במדינת ישראל שמצפים לבשורה הזאת.

גדעון סער: אני חושב שצריך לעשות מעשה.

גדעון סער: אומנם הדיון היום לא נקבע להצבעה, אבל אם לאחר שהוא ימוצה, בדיון אחר שיהיה, אתה תבקש ממשרד האוצר, אני משוכנע שבסופו של דבר משרד האוצר יביע גם את תמיכתו.

משה גפני: כן, אני מתכוון לעשות את מה שאמרתי לך.

משה גפני: יש עוד מישהו שרוצה לדבר?

משה גפני: אני רוצה לתת למיכל שיר לדבר.

משה גפני: רם בן ברק בזום, בבקשה.

משה גפני: גדעון, הנאום שלך חבל על הזמן, כמעט שכנע אותי.

גדעון סער: כמעט שכנע אותך?

גדעון סער: זה ציון נכשל.

משה גפני: לא, שכנע.

משה גפני: שכנע.

משה גפני: הוא לא בזום.

משה גפני: אוסמה סעדי, בבקשה.

משה גפני: אחריו ינון אזולאי.

אוסאמה סעדי: אדוני היושב-ראש, הייתי בוועדה כשהוספנו כ-100 יישובים.

אוסאמה סעדי: בפעם הראשונה הוספנו עשרות יישובים ערביים, כאשר לקחנו בחשבון גם את המדד הפריפריאלי, גם את המדד הסוציו-אקונומי וגם את הריחוק מהגבול.

אוסאמה סעדי: בפעם הראשונה הכנסנו יישובים כמו היישוב שלי – עראבה.

אוסאמה סעדי: אני לא בניגוד אינטרסים כי הכתובת שלי בבית צפפה, כך שאני לא נהנה מהטבת המס הזאת.

אוסאמה סעדי: עראבה, סחנין, דיר חנא, גם היישוב של חברנו מנסור עבאס, מע'אר, נכנס בפעם הראשונה.

אוסאמה סעדי: באמת הוכנסו הרבה יישובים והם זוכים להטבות מס במשך כמה שנים.

אוסאמה סעדי: חשוב לתת תמיכה ליישובים האלה, שהם באמת במצב סוציו-אקונומי נמוך.

אוסאמה סעדי: שני יישובים קופחו, אדוני היושב-ראש, ואני חושב שצריך לתקן את העוול הזה.

אוסאמה סעדי: אם אנחנו באים לתקן את העוול שנגרם לעיר עכו, ובצדק, להעלות את ההטבה מ-7% ל-12%, לא יכול להיות ששני יישובים, כאוכב ואעבלין – אתה עשית פגישות והזמנו את ראשי המועצות לכאן, וגם את היועצת המשפטית.

אוסאמה סעדי: הבאנו אפילו מפות והראינו שיש בתים בתוך הקו, הן בכאוכב והן באעבלין.

אוסאמה סעדי: מדובר בסכומים קטנים וביישובים קטנים.

אוסאמה סעדי: אני לא יודע למה רשות המסים מתנגדת עד עכשיו להוספת שני היישובים האלה.

אוסאמה סעדי: לכן אני תובע צדק גם לכאוכב וגם לאעבלין, כדי לתקן את העוול שנגרם במשך שנים.

אוסאמה סעדי: לעניין עכו, כשנגיע להצעת החוק, יש לנו מה להגיד והסתייגויות שנכניס לחוק.

אוסאמה סעדי: תודה.

משה גפני: תודה.

משה גפני: קרן ברק, בבקשה.

קרן ברק: אני מברכת על הצעתה חוק ואני גם חתומה עליה.

קרן ברק: אני חיפאית, גדלתי בקריות ואז עברנו לכרמל.

קרן ברק: כל משפחתי נשארה בקריות וכשהם רצו לעשות שיפור דיור, הם יכלו לעבור לעכו, אבל הם ישר קפצו לנהרייה.

קרן ברק: יש לי משפחה גדולה בנהרייה בדיוק מהסיבה הזאת.

מיכל שיר סגמן: הם ועוד 3,500 משפחות בשנה.

קרן ברק: אני שוב אומרת, כל משפחתי שגרה בדירות בקריות ורצתה לעבור לבתים פרטיים, עשתה את הקפיצה הזאת לנהרייה.

קרן ברק: ברוך השם, הם באמת גרים בבתים מאוד יפים, אבל היה הרבה יותר טבעי שהם יעברו לעכו ולא לנהרייה.

קרן ברק: בגלל הטבות המס הם עברו לנהרייה.

קרן ברק: ראש העיר יודע שאני מאוד קשורה לעיר הזאת ואימא שלי עבדה בעיר הזאת 25 שנה ויצאה שם לפנסיה.

קרן ברק: כמי שמכירה את זה, לא כסיסמה אלא ממש מקרוב איך זה התנהל, אני חושבת במשך הרבה מאוד שנים נעשה עוול לעיר עכו, הייתה הגירה שלילית ואנשים דילגו מעל העיר הזאת כדי לקבל את הטבות המס.

קרן ברק: זה צדק שראוי לעשות אותו בדיוק בשביל להשוות את התנאים ושהעיר הזאת תוכל למשוך קהלים טובים וחזקים.

קרן ברק: אני רוצה להוסיף ולומר שצריך לחשוב על הרבה מאוד ערים מעורבות.

קרן ברק: עיר שהיא מעורבת ויותר מ-20% מהאוכלוסייה ערבית – שזה לא יישמע לא טוב, אבל כשעיר מוגדרת ככה, מן הסתם הערים מסביב מושכות תושבים חזקים יותר אליהן בפיתויים כאלה ואחרים.

קרן ברק: כמובן שאנחנו צריכים להעביר את החוק הזה ובד בבד לחשוב אחרי זה איך אנחנו נותנים פתרון אמיתי בערים מעורבות נוספות, כדי שיוכלו להשאיר את האוכלוסיות החזקות אצלן.

קרן ברק: זה מה שאנחנו רוצים, ערים מעורבות וחזקות.

קרן ברק: בשביל זה, ולא רק בשביל זה, הקמתי את השדולה למען הערים המעורבות ואני אשמח שכולכם תצטרפו.

קרן ברק: נוכל למצוא שם פתרונות אמיתיים לשאלה איך אנחנו משאירים את האוכלוסיות החזקות ולא הורסים ערים שלמות.

משה גפני: תודה רבה.

משה גפני: רם בן ברק בזום, בבקשה.

משה גפני: רם, בכבוד.

משה גפני: כבר נפגשנו היום.

רם בן ברק: ביום רביעי אני מצטרף אליך בחזרה, אל תתגעגע יותר מדי.

משה גפני: למה לא להתגעגע?

משה גפני: לא הבנתי.

רם בן ברק: אמרתי שאתה לא צריך להתגעגע יותר מדי כי ביום רביעי אני כבר מצטרף אליך.

משה גפני: תהיה בריא.

משה גפני: כן, בבקשה.

רם בן ברק: תודה.

רם בן ברק: גם אני רוצה להצטרף לעניין של השוואת עכו לנהרייה, ולא רק את עכו אלא גם יישובים סמוכים אחרים ערבים, שאינם יהודים.

רם בן ברק: עכו היא עיר מעורבת, חשובה מאוד, ולא יכול להיות שאנחנו במו ידינו ניקח את הסמל הזה ונגרום לאוכלוסייה החזקה לעזוב לנהרייה.

רם בן ברק: לכן אני מברך על הדיון הזה ואני מקווה שבהצבעה אכן נצליח להעביר את זה בכנסת.

רם בן ברק: חשוב מאוד לחזק את עכו, חשוב מאוד לחזק ערים מעורבות בכלל ואני מברך על זה.

משה גפני: תודה רבה.

משה גפני: ינון אזולאי, בבקשה.

ינון אזולאי: תודה רבה על הדיון הזה.

ינון אזולאי: גברתי היועצת המשפטית, גילוי נאות, אני תושב עכו, נולדתי בעכו.

ינון אזולאי: ואם מישהו יכול לספר לכם סיפור שהוא בא לקנות בעכו או בא לעשות שיט בעכו, אני יכול להגיד לכם מה זה חיים בעכו, אפילו לפני ראש העיר אני מכיר את זה מהמקום שהיה לפני ההטבות ואחרי ההטבות בתור ילד.

ינון אזולאי: מור אבי, זיכרונו לברכה, הביא בשנת 2000 הצעת חוק להכיר בעכו, שתהיה דומה לנהרייה בהטבות מס של 12%.

ינון אזולאי: אני אספר לכם מה זה לחיות בעיר עם שכונות רפאים בגלל הגירה שלילית, שיש פחד להסתובב שם בלילות, גם אחרי הצוהריים וגם ביום.

ינון אזולאי: כשהולכים האנשים החזקים באים האנשים החלשים, וכשבאים אנשים חלשים ואין להם מה לעשות, רמת הפשיעה עולה.

ינון אזולאי: וכשרמת הפשיעה עולה, ההגירה השלילית רק מתגברת יותר ויותר.

ינון אזולאי: אני גדלתי בעיר עכו, בתקופה שהייתה בה הגירה שלילית מאוד גדולה.

ינון אזולאי: התקופה שגרתי בעזה הייתה כשהיו שואלים אותך: איפה אתה גר?

ינון אזולאי: בעזה?

ינון אזולאי: תמיד היינו גרים שם זה לצד זה.

ינון אזולאי: זאת עיר מעורבת ואנשים מבחוץ אולי הסתכלו עלינו כאנשים שבאו מהחלל או מגן החיות.

ינון אזולאי: אני אומר לכם שהעיר עכו חייבת את הטבת המס הזאת כי לא יכול להיות שאתה גר בבניין, שהשכן מלמעלה עובר לנהרייה והשכן מלמטה עובר לנהרייה.

ינון אזולאי: אנשים טובים.

ינון אזולאי: ואתה נשאר בעכו, למה?

ינון אזולאי: כי לא תמיד יש לך אפשרות לעבור מבחינה כספית.

ינון אזולאי: אם אנחנו נביא את ההטבות האלה לעכו, אני חושב שאנחנו נחיה את העיר הזאת.

ינון אזולאי: זאת עיר שהיא לדוגמה ואני יודע מה עשה ראש העיר בשנים שבהן הוא נמצא שם.

ינון אזולאי: הוא הפך את העיר הזאת לעיר תיירותית ואנשים אומרים לי: בפעם הראשונה הייתי בעכו, איזו עיר יפה.

ינון אזולאי: זאת עיר יפה, עיר תיירותית, עיר שחיים בה זה לצד זה וגם זה עם זה.

ינון אזולאי: לכן אני אומר שההטבות האלה חייבות להיות על מנת שהעיר הזאת תהיה חזקה.

ינון אזולאי: כי אם היא תהיה חזקה, היא תהיה עיר של פשע.

ינון אזולאי: אין מילה אחרת להגיד על זה.

ינון אזולאי: כי כשאנשים חלשים ואין להם מה לעשות, הם יסתובבו ברחובות.

ינון אזולאי: אנחנו צריכים להביא את האנשים החזקים, להחזיר אותם לעיר הזאת ורק ככה אנחנו נצליח.

משה גפני: תודה רבה.

משה גפני: אנטאנס שחאדה, בבקשה.

אנטאנס שחאדה: אדוני היושב-ראש, נקודת המוצא שלנו קצת שונה ממה שאמרו רוב הדוברים עד כה, שהמטרה המובלעת או המשתמעת היא ייהוד עכו, ולא כל כך דאגה למצב הסוציו-אקונומי של תושבי עכו.

אנטאנס שחאדה: אנחנו כן דואגים לתושבי עכו ואנחנו רוצים את הטבת המס הזאת, כי מגיעה לתושבי עכו הטבת המס הזאת.

אנטאנס שחאדה: לכל התושבים ולכל האזרחים, ולהפסיק עם האיפה ואיפה.

אנטאנס שחאדה: זה מראה שוב, אדוני היושב-ראש, את האפליה שיש כלפי האוכלוסייה הערבית גם בתוכניות הכלכליות וגם בגיל.

אנטאנס שחאדה: שמעת באוזניך על הורדת גיל החל"ת מתחת ל-20.

אנטאנס שחאדה: מאיזה סיבות התנגדו לזה?

אנטאנס שחאדה: גם הכללת היישובים הערביים בכל התוכניות הכלכליות – הם הוכנסו רק אחרי התערבות של הרשימה המשותפת, שחלקה היה פה בוועדה הזאת.

אנטאנס שחאדה: אנחנו דורשים שוב את ההטבה הזאת לעכו כדי לחזק את התושבים שם, לחזק את כל מערכת החינוך שם, לחזק את התשתיות, לטפל בכל הבעיות הכלכליות של החברה הערבית ולהפסיק עם האפליה כלפי היישובים הערביים.

אנטאנס שחאדה: תודה רבה.

משה גפני: תודה רבה.

משה גפני: אופיר כץ, בבקשה.

אופיר כץ: נעשה פה עוול שאנחנו צריכים לתקן אותו.

אופיר כץ: אנחנו כוועדה צריכים לדון בחוק, צריכים לעשות את זה כמה שיותר מהר ולתקן את העוול.

אופיר כץ: הם צריכים להיות עם 12% ואין שום היגיון בהבדל הזה בחמש דקות נסיעה.

אופיר כץ: זאת עיר מעורבת, עיר עם אתגרים מאוד מאוד רציניים והיא צריכה להתמודד גם עם זה שיש לה עיר שכנה שמושכת אליה יותר אנשים בגלל הטבת המס.

אופיר כץ: אנחנו צריכים לעשות את זה כמה שיותר מהר ואני רוצה לברך את חברת הכנסת מיכל שיר שדחפה את החוק, קידמה את החוק, עבדה קשה מאוד בשביל להגיע לזה.

אופיר כץ: באמת כל הכבוד.

משה גפני: תודה רבה.

משה גפני: ניר, בבקשה.

ניר ברקת: אנחנו צריכים התייחסות מיוחדת ועדינה לערים מעורבות.

ניר ברקת: מניסיוני בירושלים, ולא מזמן סיירתי גם בעכו ובערים אחרות, יש מרקם עדין בערים מעורבות, במיוחד כשזה עובד טוב ובעכו זה עובד טוב.

ניר ברקת: אנחנו צריכים לעשות מאמץ גדול, לעזור ולהיות עם אוזן קשבת לרשות המקומית.

ניר ברקת: כאן מדובר על תיקון עוול שנוצר בגלל שינויים שעשו בחקיקה בנושא ההטבות.

ניר ברקת: אני מאוד מבקש מהחברים לא להתלות אתגרים נוספים שיש בחוק הספציפי הזה.

ניר ברקת: נעביר אותו ואפשר להעביר אותו בקונצנזוס מאוד מאוד רחב.

ניר ברקת: למען האמת, אין לו מתנגדים ואחר כך נתעסק בדברים נוספים.

ניר ברקת: יש דברים נוספים, אבל צריך להתמקד בתיקון הזה, כי הוא תיקון חשוב לעיר מעורבת שסמוכה לערים לא מעורבות.

ניר ברקת: אם לא נתקן את זה, אנחנו יכולים לפגוע במרקם העדין שעובד טוב בעכו.

משה גפני: תודה רבה.

משה גפני: עאידה, בבקשה.

עאידה תומא סלימאן: תודה, כבוד היושב-ראש, כדאי להזכיר שאני תושבת העיר עכו כבר למעלה משלושים שנה.

עאידה תומא סלימאן: האמת היא שעם הטבת מס או בלי הטבת מס, המשכתי לחיות בעכו כי למדתי לאהוב את העיר.

עאידה תומא סלימאן: האווירה שיש בעכו – היו הרבה תקופות של עליות וירידות והיו מצבים שבהם אכן, האוכלוסייה החזקה יצאה מעכו; האוכלוסייה שחיפשה חינוך טוב יצאה מעכו; האוכלוסייה שחיפשה לה דיור טוב יצאה מעכו; חיפשה ביטחון?

עאידה תומא סלימאן: יצאה מעכו.

עאידה תומא סלימאן: אני מאלה שנשארו למרות הכול, ואני אמשיך להישאר כי אני חושבת שלעיר הזאת מגיע הרבה.

עאידה תומא סלימאן: לאנשים שנמצאים, שאוהבים את העיר ורוצים לתרום לפיתוח העיר, מגיעה ההטבה הזאת.

עאידה תומא סלימאן: אני חושבת שצריך לתת את ההטבה הזאת כי העיר מתחילה לקבל איזושהי תנופה, וגם כדי לחזק את הקבוצות החלשות בעיר.

עאידה תומא סלימאן: יכול להיות שאנשים חושבים שרוצים לחזק קבוצות שהיגרו כשהמצב היה לא בסדר.

עאידה תומא סלימאן: מה שעומד לנגד עיניי זה האנשים שבוחרים להמשיך לחיות למרות המצב הקשה, למרות שהם קבוצות מוחלשות.

עאידה תומא סלימאן: אני רוצה לחזק אותם כדי להיטיב עם העיר עכו.

עאידה תומא סלימאן: אני חושבת שמה שמגיע לעכו מגיע גם לכפרים מסביב, והגיע הזמן שמה שיעמוד בעיקרון הטבות המס הוא המצב הסוציו-אקונומי וחיזוק הקבוצות החלשות.

עאידה תומא סלימאן: לא הדירוגים הלאומיים וההעדפות.

עאידה תומא סלימאן: מישהו שאל למה דווקא הטבות מס?

עאידה תומא סלימאן: לפי חוק הלאום ברור למי צריך לתת הטבות מס.

עאידה תומא סלימאן: אני חושבת שהגיע הזמן דווקא לחזק את המקומות שיש בהם אווירה טובה, שיש בהם פוטנציאל לחיים משותפים יותר טובים.

עאידה תומא סלימאן: יש לי מחלוקת רבה בנושאים רבים עם ראש העיר שלי, מר לנקרי, והוא יודע עליהם, אבל אני חייבת להגיד שביחד אנחנו יכולים להילחם ולבנות עיר, שמתאימה לחזון של חיים משותפים, של קבוצות חזקות, מתוחזקות טוב.

עאידה תומא סלימאן: זה מחייב לא רק את עניין הטבת המס אלא גם משיכה של קבוצות חזקות מכל הגוונים.

עאידה תומא סלימאן: אני יודעת שהטבת המס תמשוך גם אוכלוסייה מהציבור הערבי, שמחפש פתרונות לדיור שלו.

עאידה תומא סלימאן: התוכנית "מחיר למשתכן" יכולה למשוך גם צעירים שהם מקבוצות יותר חזקות וייטיבו עם העיר.

עאידה תומא סלימאן: ואני מברכת את מיכל שיר על ההצעה.

משה גפני: תודה.

משה גפני: קושניר, בבקשה.

אלכס קושניר: אדוני היושב-ראש, קודם כל, אני מברך כמובן על הצעת החוק הזאת.

אלכס קושניר: אני רוצה להביא פן נוסף לדיון הזה.

אלכס קושניר: בתור מנכ"ל משרד הקליטה, עשינו המון מאמצים כדי להביא עולים חדשים לאזורי הנגב והגליל.

אלכס קושניר: אין ספק שהעיר עכו עושה מאמצים כבירים כדי לקלוט עלייה, וגם עושה את זה בהצלחה.

אלכס קושניר: העיוות שקיים היום במס, שם את עכו בחיסרון תחרותי אל מול הסביבה שלה.

אלכס קושניר: לכן, על מנת להמשיך ולחזק את המפעל הציוני של יישוב הארץ, אני חושב שזאת חובתנו לקבל את החוק הזה כמה שיותר מהר.

אלכס קושניר: אני מברך את מיכל, את עודד פורר ואת כל יתר היוזמים של החוק הזה, וצריך לקדם אותו כמה שיותר מהר.

משה גפני: תודה.

משה גפני: מיכל שיר, בבקשה.

מיכל שיר סגמן: תודה.

מיכל שיר סגמן: אני מבינה שאנחנו עדיין בדיון המהיר ואני אשמח גם להיות הגשר בין הדיון המהיר לבין הדיון על הצעת החוק.

מיכל שיר סגמן: אני חושבת שהצעת החוק עומדת בפני עצמה.

מיכל שיר סגמן: יש הרבה מאוד ערים שזקוקות לסיוע בהטבות המס ללא ספק.

מיכל שיר סגמן: עכו עומדת בפלטפורמה שהיא שונה.

מיכל שיר סגמן: העוול שנעשה לעיר עכו לפני שנתיים, עוול שנגרם פה בוועדה, לא פחות, יצר מצב חסר תקדים של הגירה שלילית מהעיר.

משה גפני: אגב, אם לא הוועדה, לא היו בכלל הטבות מס.

מיכל שיר סגמן: 3,500 משפחות עזבו בשנה אחת את העיר עכו.

מיכל שיר סגמן: בשנה.

מיכל שיר סגמן: אדוני היושב-ראש, זאת עיר שהיא מיוחדת גם ברמה שהיא יישוב קצה, עיר מעורבת.

מיכל שיר סגמן: לא סתם העליתי את הצעת החוק הספציפית הזאת ולא הטבות מס באופן גורף.

מיכל שיר סגמן: צריך לתקן את העוול לעיר הזאת בלי קשר למה שקורה במקומות אחרים, שזקוקים לאותה תשומת לב, ללא ספק, ולכל אחד יש את העניינים שלו.

מיכל שיר סגמן: לפני שנתיים העיר עכו נפגעה, התושבים נפגעו באופן קשה.

מיכל שיר סגמן: ראש הממשלה יודע את זה, שר האוצר דאז יודע את זה.

מיכל שיר סגמן: הם כולם נתנו הבטחה.

מיכל שיר סגמן: אדוני היושב-ראש, אני חוזרת פה על דברים שכבר נאמרו, כשהוועדה רוצה משהו, היא גם יודעת לבוא ולבצע אותו.

מיכל שיר סגמן: לכן, העניין הזה מונח על הכתפיים שלך.

מיכל שיר סגמן: אני ממש מבקשת שמעבר לדיון הזה אנחנו נתחיל לזרז את הצעת החוק הזאת.

מיכל שיר סגמן: תושבי עכו יושבים ומחכים שנתקן את העוול שנעשה להם.

מיכל שיר סגמן: יש הבטחה מכל סיעות הבית בכל אחת ממערכות הבחירות.

מיכל שיר סגמן: תראה כאן, מסביב, על חברי הכנסת.

מיכל שיר סגמן: אין אחד שלא תומך.

מיכל שיר סגמן: אין אחד לרפואה שלא תומך כי כולם מבינים את הצורך הזה.

מיכל שיר סגמן: לנסות להכניס את עכו לכל מיני פלטפורמות או קטגוריות שונות של ערים אחרות שיש להן בעיות נוספות, זה לעשות עוול בפעם השנייה לאותה עיר, שגם ככה סבלה.

מיכל שיר סגמן: אז אני מבקשת לתקן את העוול ספציפית לעיר עכו, שזקוקה לתיקון הזה.

מיכל שיר סגמן: פשוט זקוקה לתיקון הזה כמו אוויר לנשימה.

מיכל שיר סגמן: תודה.

משה גפני: תודה רבה.

משה גפני: מר לנקרי, ראש עיריית עכו, בבקשה.

שמעון לנקרי: שלום לכולם, ראשית, תודה על הכבוד, על ההזמנה.

שמעון לנקרי: תודה ליושב-ראש, שבאמת שם את זה על סדר-היום.

שמעון לנקרי: אני רוצה להסביר מה קרה לעכו.

שמעון לנקרי: כבוד היושב-ראש, אני אשמח אם תהיה האזנה.

שמעון לנקרי: בזמנו, לפני שלושים שנה, מדינת ישראל נתנה ליישובי קו העימות, שכללו את נהרייה, קריית שמונה, כל יישובי הגדר, הטבת מס.

שמעון לנקרי: ולערים שלידן – לא.

שמעון לנקרי: עכו במקרה קרובה לעיד שלידה, ואמר את זה ינון.

שמעון לנקרי: אני רוצה לציין מספר שיחריד אתכם.

שמעון לנקרי: עכו מנתה אז בערך 50,000 תושבים.

שמעון לנקרי: 25,000 מתושבי העיר עכו עברו ליישובי קו הגדר – להרחבות בקיבוצים ובעיקר לעיר נהרייה.

שמעון לנקרי: חצי מתושבי העיר נהרייה הם תושבי העיר עכו.

שמעון לנקרי: כל האוכלוסייה החזקה של העיר עכו, ללא הבדלים של דת, גזע ומין עזבה את העיר.

שמעון לנקרי: ככה העיר התרוששה עד לשנת 2000, כפי שציין פה ינון, כשהכנסת הבינה את זה וחוקקה חוק רק לעיר עכו כדי לגשר על עוולה ועל אפליה של שנים, של חורבן העיר.

שמעון לנקרי: אני לא הייתי תושב העיר, אבל כשאני הגעתי ב-2003, ראיתי את השרידים של מה שקרה בעיר הזאת כתוצאה מאפליה של קרוב ל-25 שנה.

שמעון לנקרי: נהרייה הכפילה את עצמה ועכו ירדה לקרוב ל-40,000 תושבים, כשהיא הייתה קודם קרוב ל-55,000 תושבים.

שמעון לנקרי: זה אומר שהאוכלוסייה שהייתה באמת איכותית וטובה, פשוט התרוששה מתושביה החזקים.

שמעון לנקרי: בשנת 2000 נחקק החוק ואני נכנסתי בשנת 2003.

שמעון לנקרי: העיר התחילה להתקדם ולהתקדם, ובשנת 2009 בפעם הראשונה בהיסטוריה שלה העיר הפכה את ההגירה השלילית להגירה חיובית.

שמעון לנקרי: מה לעשות, היום זאת עיר אטרקטיבית ובשנים האחרונות היא הייתה אטרקטיבית וטובה.

שמעון לנקרי: אני מכהן קדנציה רביעית ויש קואליציה משותפת בעיר עכו.

שמעון לנקרי: זאת העיר היחידה בארץ שאין אף חבר מועצה באופוזיציה, יהודים כערבים, קומוניסטים, התנועה האסלאמית.

שמעון לנקרי: זאת העיר היחידה שיש לה סגן לראש העיר שהוא מהליכוד, מהתנועה האסלאמית.

שמעון לנקרי: אנחנו עובדים בשיתוף פעולה ביחד עם כלל התושבים.

שמעון לנקרי: אלא שב-2008 חוקקו פתאום חוק נוסף, בעקבות בג"ץ, והורידו לעכו את ההטבה ב-80% ממה שיש לעיר נהרייה שלידה.

שמעון לנקרי: שוב חוזר הניגון.

שמעון לנקרי: אוטומטית תוך שנתיים, כמו שציינה פה מיכל שיר – נתנו לה את הנתונים – 3,600 מתושבי העיר החזקים עברו שוב ליישובים שמקבלים הטבה של 12%.

שמעון לנקרי: אני מבין את הרצון של הוועדה לפתור פה עוד בעיות של רמלה ולוד וכולי.

שמעון לנקרי: חבר'ה, זה לא הסיפור.

שמעון לנקרי: לרמלה וללוד אין עיר סמוכה שמקבלת פי ארבע הטבות מס.

שמעון לנקרי: רק לעכו יש.

שמעון לנקרי: רק עכו קיבלה את הטבות המס ב-2001.

שמעון לנקרי: היה חוק רק לעיר עכו, ופתאום עכשיו מנסים לחבר אותה עם עוד יישובים.

שמעון לנקרי: עכו רחוקה כמעט שעתיים נסיעה מתל-אביב, אבל קרובה חמש דקות לנהרייה.

שמעון לנקרי: מה לעשות, יש לנו את העיר נהרייה ואנשים אומרים: למה שאני אגור כאן?

שמעון לנקרי: אני רוצה להרוויח כסף.

שמעון לנקרי: אני מקבל דירה בחינם.

שמעון לנקרי: איך אני מקבל דירה בחינם?

שמעון לנקרי: הבעל מקבל פטור של 1,500 שקלים, האישה מקבלת 1,500 שקלים וזאת המשכנתא שלהם לדירה בחינם בנהרייה.

שמעון לנקרי: הוא עושה את החשבון ואומר: למה לגור פה?

שמעון לנקרי: למה להשקיע ליד תושבים כאלה ואחרים?

שמעון לנקרי: אם אני מקבל דירה חינם, אני עובר לשם.

שמעון לנקרי: זה מה שלא מבינים ומנסים לחבר את לוד, את רמלה ועוד יישובים לעיר עכו.

שמעון לנקרי: חברים, העיר עכו כמעט הושמדה לגמרי עד שנת 2000.

שמעון לנקרי: כמעט.

שמעון לנקרי: 25,000 מתושביה עזבו אותה, ובשנתיים האלה רואים את המגמה של 3,600 תושבים בינתיים.

שמעון לנקרי: מה רוצים, שלא יישאר אף תושב שיכול להוביל את העיר הזאת?

שמעון לנקרי: למי ניתנת הטבת מס?

שמעון לנקרי: היא ניתנת כמעט ל-40% מהתושבים.

שמעון לנקרי: מי התושבים האלה?

שמעון לנקרי: בואו נאפיין אותם – זאת אוכלוסייה איכותית שמחזיקה על גבה את כל האוכלוסיות הנזקקות.

שמעון לנקרי: היא השדרה המנהיגותית של העיר הזאת.

שמעון לנקרי: להשוות את עכו לעיר אחרת?

שמעון לנקרי: לעכו כבר היה חוק משלה, ואתם קלקלתם את זה.

שמעון לנקרי: כבוד היושב-ראש אמר: עשינו טעות.

שמעון לנקרי: אתה בעצמך אמרת את זה באחד הדיונים, שעשיתם טעות.

שמעון לנקרי: בוודאי שזאת טעות, זאת טרגדיה.

שמעון לנקרי: זה לקחת עיר שהתקדמה והתפתחה, עיר מורשת עולם ועיר תיירותית מהחשובות בעולם, ופשוט להרוס אותה.

שמעון לנקרי: מה אנחנו באים לבקש עכשיו?

שמעון לנקרי: הייתה לנו הטבת מס; היה לנו חוק לעיר עכו.

שמעון לנקרי: החוק לעיר עכו, אני מבקש מכל הוועדה, הוא חוק נפרד.

שמעון לנקרי: הוא לא צריך להיות קשור לאף עיר אחרת, כי אף עיר אחרת לא עברה מה שהעיר עכו עברה.

שמעון לנקרי: אני מודה לכל החברים שכולם יודעים ורואים את מה שעברנו, ואני מבקש מכל החברים לא לערבב אותנו עם יישובים אחרים.

שמעון לנקרי: לתת לנו אוויר וחמצן כי מה שמחזיק את העיר הזאת הם התושבים עם יכולות, אלה שנהנים מאותה הטבת מס.

שמעון לנקרי: אחרת, בעוד עשר שנים נשב פה ונגיד שוב ש-30,000 מתושבי העיר עזבו את העיר.

שמעון לנקרי: רבותיי, תעזבו את העניין הזה.

שמעון לנקרי: צריך להחזיר את החוק שהיה בשנת 2000.

שמעון לנקרי: היינו שווים לנהרייה וצריך להחזיר אותו בחזרה.

שמעון לנקרי: זה מה שצריך.

משה גפני: תודה רבה.

מיכל שיר סגמן: ואם לא נחזיר את החוק בחזרה, עכו תחזור שלושים שנה אחורנית.

שגית אפיק: אני רק רוצה לחדד לעצמי ולוועדה.

שמעון לנקרי: כבוד היושב-ראש, אין היוצא מן הכלל מעיד על הכלל, ותמיד יש יוצאים מן הכלל.

שגית אפיק: סליחה, הבקשה היא לתקן את התיקון שנעשה ביחס לנהרייה?

שמעון לנקרי: אותו דבר, אחד לאחד.

שמעון לנקרי: לא ביקשנו יתרון.

שמעון לנקרי: מה שהיה, להשאיר כמו שהיה.

אחמד טיבי: הערה לסדר, היות וכולם דיברו על יהודים וערבים, יש טעם לפגם כשמציגים הצעת חוק וכולה של חברי כנסת יהודים, למרות שיש כמה חברי כנסת ערבים בבניין.

אחמד טיבי: תודה רבה.

משה גפני: אתם 15.

גדעון סער: ההערה במקומה.

אחמד טיבי: חשבתי – קואליציה.

אחמד טיבי: ואז ראיתי את מיקי לוי.

אלכס קושניר: גם עודד פורר מהאופוזיציה.

מיכל שיר סגמן: על החוק הזה חתומים מהקואליציה ומהאופוזיציה.

מיכל שיר סגמן: זה חוק שלי ושל עודד פורר.

גדעון סער: פעם היה לך חוש הומור והיית אומר: הינה היהודים עובדים בשביל הערבים.

גדעון סער: אבל זה הלך.

משה גפני: אחמד, ההערה נכונה.

משה גפני: גדעון אמר שזאת הערה במקומה.

משה גפני: מר לנקרי, חברים שלי שמעו שמתקיים דיון על העניין הזה והזהירו אותי.

משה גפני: חברים שלי הזהירו אותי: אתה הולך עם לנקרי.

משה גפני: הם מאוד משבחים אותך בתור ראש עיר.

משה גפני: אני גם חושב ככה.

משה גפני: תכף אשיב על העניין הזה וגם על החוק.

משה גפני: משבחים אותך על העבודה שלך כראש עיר ובאמת אין אפליה כפי שאמרת.

משה גפני: אין אפליה בין הציבורים השונים, בין הקבוצות השונות, בין העדות השונות ואני מברך אותך על כך.

משה גפני: שתדע, בעניין הזה אני עובד באופן מקצועי, מה שאפשר.

שמעון לנקרי: תעזור לנו, אתה תעזור לנו.

שמעון לנקרי: העוול נעשה בתקופתך, תעזור לנו.

שמעון לנקרי: תקן את זה.

משה גפני: אני משבח אותך.

משה גפני: תודה רבה.

משה גפני: יורם קרין, ראש מועצת עמק המעיינות.

יורם קרין: שלום וברכה, כבוד היושב-ראש, חברי הכנסת, אני מצטרף ותומך בעכו ובידידי שמעון לנקרי.

יורם קרין: אני רוצה להתנצל בשם תמיר עידאן שלא יכול היה לעלות בזום, להשמיע את קולן של כל המועצות האזוריות, שכתובות בתחילת הסעיף, בהארכת הוראת השעה.

יורם קרין: לשם נכנסות מועצות כמו שדות נגב, בקעת הירדן, מגילות, משגב, עמק המעיינות ועוד.

יורם קרין: לפחות 50% מהיישובים במועצות האלה בתוך החוק והיתר, שהם לפעמים קילומטר מהם, כמו שכונה בעיר, מחוץ לחוק.

יורם קרין: לכן הייתה הארכת הוראת שעה במשך כל השנים ואנחנו מחדשים את הבקשה להאריך את הוראת השעה.

יורם קרין: הכי טוב להכניס לחוק שהיישובים האלה הם חלק מהמועצה והם כמו שכונה בעיר והם צריכים להיות בתוך החוק.

יורם קרין: אנחנו מודים לכם מראש.

משה גפני: תודה רבה.

משה גפני: מיכאל וידל, ראש עיריית רמלה, בבקשה.

מיכאל וידל: צוהריים טובים, אני אקצר כי אני מבין שיש לחץ זמנים.

מיכאל וידל: אני מדבר בשם הערים רמלה ולוד, חברי יאיר רביבו.

מיכאל וידל: אנחנו לא מבינים למה אנחנו לא על השולחן.

מיכאל וידל: אמר חברי לנקרי שלנו אין עיר שכנה ואין הטבות מס.

מיכאל וידל: זה נכון, אבל יש לי את שוהם, באר יעקב, נס ציונה ומודיעין, וכולם מהגרים לשם מרמלה ומלוד.

מיכאל וידל: צריכים לעזור לנו.

מיכאל וידל: אנחנו במרכז הארץ, במקום הכי אסטרטגי במדינה, וצריכים הטבת מס כדי למנוע את ההגירה השלילית של התושבים מהעיר שלנו.

מיכאל וידל: זה לא דיון לזום והייתי שמח לבוא לוועדה במיוחד כדי לדבר על זה.

מיכאל וידל: חבריי מהליכוד אמרו שהם יעלו את זה בהזדמנות אחרת ואני מודה להם.

מיכאל וידל: אל תשכחו אותנו.

מיכאל וידל: רמלה ולוד, כמוהן כעכו.

מיכאל וידל: בדיוק אותו דבר ואפילו יותר גרוע.

מיכאל וידל: עכו עוד קיבלה הטבות גדולות מאוד מהממשלה בתיירות ובדברים כאלה, ורמלה לא.

מיכאל וידל: אנחנו זקוקים לעזרה שלכם.

משה גפני: תודה רבה.

משה גפני: מנסור עבאס, בבקשה, בקצרה אם אפשר.

מנסור עבאס: אדוני היושב-ראש, כאשר הגשנו הצעה לדיון מהיר, לא הייתה שום כוונה לקשור את זה להצעה של חברת הכנסת מיכל שיר בקשר לעכו.

מנסור עבאס: אנחנו תומכים בעיר עכו ואני מברך את ראש העיר לנקרי.

מנסור עבאס: הסגן שלו, אדהאם ג'מאל, הוא חבר שלנו בתנועה האסלאמית וברשימת רע"ם והם הולכים ביחד שנים רבות.

מנסור עבאס: לכן אנחנו תומכים בהצעת החוק וכמובן שנתמוך בה במליאה.

מנסור עבאס: הדיון המהיר אומנם הוצמד מבחינת לוח הזמנים לחוק הזה, אבל הוא בא להצביע על מקומות אחרים כדי שנוכל לקדם אותם.

מנסור עבאס: אין ספק שאנחנו תומכים בהצעת החוק ותומכים בעיר עכו.

משה גפני: תודה רבה.

משה גפני: עוד מישהו רוצה לדבר בנושא?

שלמה קרעי: אני ביקשתי.

משה גפני: על מה אתה רוצה לדבר?

משה גפני: על הדיון המהיר?

שלמה קרעי: על שני הדברים, גם דיון מהיר וגם החוק.

משה גפני: בכבוד.

שלמה קרעי: תודה, אדוני יושב-הראש, קודם כל, אני מצטרף ליורם קרין ולתמיר עידאן בנושאים האלה, שאצלם יש ערים מעורבות.

משה גפני: אני משתמש בך עכשיו, דע לך.

משה גפני: אין משחקים בעניין הזה.

משה גפני: אם אתה תומך, אתה צריך לתמוך גם ברמלה ובלוד.

שלמה קרעי: אני תומך בכל דבר שאתה מעלה כאן, אדוני היושב-ראש.

מיכל שיר סגמן: אפשר לתמוך ברמלה ובלוד ואפשר לתמוך בעיר עכו מבלי לפגוע בזכויות של כל אחת מהן.

משה גפני: בסדר, סליחה שהערתי.

משה גפני: זה בסדר גמור.

שלמה קרעי: אני בעד לפתוח את המפה ולסדר מחדש, אבל זה עניין לפעם אחרת.

משה גפני: לא, זה לא לפעם אחרת.

משה גפני: זה יהיה עכשיו.

שלמה קרעי: מצוין, עוד יותר טוב.

מיכל שיר סגמן: אם זה יהיה עכשיו, זה לא יהיה לעכו.

משה גפני: נגיע לסיכום ואני אגיד את דעתי.

שלמה קרעי: בנושא מועצות מעורבות זה בהחלט משהו שצריך לתת עליו את הדעת.

שלמה קרעי: שלא יהיו יישוב ליד יישוב, כמו שכונה ליד שכונה, שחלק מופלים וחלק מקבלים הטבה.

שלמה קרעי: בנושא עכו, אנחנו שומעים מראש העיר לנקרי שיש הגירה שלילית, שיש בעיות.

שלמה קרעי: במיוחד הגירה של התושבים היהודים שיש להם את העיר נהרייה.

מנסור עבאס: לצערי גם ערבים.

מנסור עבאס: יש שכונות שלמות בג'דד אל מכר מתושבי עכו.

מנסור עבאס: לא מדובר רק ביהודים.

שלמה קרעי: עוד יותר טוב.

שלמה קרעי: אז יש שתי בעיות – לא רק הגירה של יהודים, גם הגירה של ערבים.

שלמה קרעי: אנחנו רוצים לחזק את העיר, אנחנו רוצים שהתושבים יישארו, שהחזקים שבהם יישארו, שיחזקו ויפתחו את העיר.

שלמה קרעי: אני בעד ואני מתכוון לתמוך בפה מלא, ואני בטוח שגם יתר חברי הוועדה.

משה גפני: תודה.

משה גפני: אנחנו תכף נחזור לסיכום הדיון, אבל לפני זה אני רוצה לעבור להצעת החוק של מיכל שיר, בבקשה.

מיכל שיר סגמן: אני אחזור על הדברים שאמרתי קודם.

מיכל שיר סגמן: העיר עכו, מעבר לעובדה שהיא אחת הפנינות היפות ביותר במדינת ישראל, זאת עיר שבעבר נעשה לה עוול.

מיכל שיר סגמן: מדינת ישראל הבינה את העוול שנעשה בהטבות המס ותיקנה אותו.

מיכל שיר סגמן: עכו ונהרייה, המרחק בין שתי הערים האלה הוא חמש דקות נסיעה בלבד.

מיכל שיר סגמן: לפני שנתיים קבעה ועדת הכספים שינוי בחוק הזה, שגרם לעוול לעיר עכו.

מיכל שיר סגמן: בשנתיים האחרונות נוצר מצב חסר תקדים של הגירה שלילית מהעיר עכו לעיר נהרייה.

מיכל שיר סגמן: שמענו כאן את חברי הכנסת שממש הציגו את החוויות האישיות שלהם.

מיכל שיר סגמן: הדבר הזה גורם לעיר עכו להתמסמס כעיר איכותית, כעיר שיכולה להחזיק תושבים חזקים.

מיכל שיר סגמן: אם אתה חזק ואתה יכול לבחור, אתה הרי תבחר לעבור לנהרייה, ולא צריך להיות גאון כדי להבין שזה הנזק שנגרם לעיר.

מיכל שיר סגמן: אנחנו רואים שבשנה אחת, 3,600 משפחות עזבו את העיר עכו לטובת נהרייה ואלה שתי ערים שכנות.

מיכל שיר סגמן: כשהעיר עכו צעקה את הצעקה שלה, כל המערכת הפוליטית נעמדה, כל המערכת הפוליטית תמכה וכל המערכת הפוליטית הבטיחה הבטחות.

מיכל שיר סגמן: כידוע, אדוני היושב-ראש, הבטחות צריך לקיים.

מיכל שיר סגמן: גם שר האוצר דאז הבין שקרתה כאן טעות ויצא בקריאה לתקן את העוול; גם ראש הממשלה יצא במכתב רשמי שבו הוא מבטיח לתקן את העוול שנגרם לעיר עכו אל מול נהרייה השכנה.

מיכל שיר סגמן: זה מצב מאוד מיוחד ספציפית לעיר עכו, שלא חוזר על עצמו במקומות אחרים בארץ, למרות שיש עוולות נוספות לערים נוספות וכבודן במקומן מונח.

מיכל שיר סגמן: החוק הזה בא כדי לתקן את העוול שנגרם לעיר עכו ולכן אני מבקשת – כבר קיימנו על זה דיון אז קצת מיותר לחזור על זה.

מיכל שיר סגמן: אנחנו רואים את תמיכת חברי הכנסת מכול סיעות הבית בהצעת החוק הזאת, משמאל ומימין באופן גורף.

מיכל שיר סגמן: כל דחייה, כל הצמדה, כל ניסיון לנסות להכניס אותה עם שורה של יישובים אחרים, זה לגרום לה עוול שוב ושוב ושוב, במקום לתקן עוול שנעשה לפני שנתיים.

מיכל שיר סגמן: תודה.

משה גפני: תודה רבה.

משה גפני: עורכת דין לירון נעים ממשרד המשפטים, התייחסות לחוק.

לירון נעים: כן, אדוני.

לירון נעים: כשמעניקים הטבות מס ליישובים, הדרך לעשות את זה היא לקבוע קריטריונים כלליים ושוויוניים.

לירון נעים: בניגוד למצב שהיה קיים בעבר, לפני בג"ץ נאסר ב-2012, בעבר היו רשימות שמיות של ערים.

לירון נעים: מאז אנחנו חיים במציאות אחרת שבה קובעים קריטריונים ולא קובעים רשימות שמיות.

משה גפני: מה זה מציאות אחרת?

משה גפני: אתם לא עשיתם את זה, אנחנו עשינו.

לירון נעים: נכון מאוד.

משה גפני: אנחנו חטפנו את האש.

לירון נעים: הכנסת חוקקה את הקריטריונים.

לירון נעים: זה נכון.

משה גפני: את יכולה להתהדר במה שאנחנו עשינו, אנחנו מסכימים, אבל אני התחננתי לממשלה שהיא תעשה.

קריאה: היא לא תעשה.

משה גפני: היא לא תעשה – לא יהיה.

משה גפני: מה זה "היא לא תעשה"?

משה גפני: אני תכף אתייחס אבל בסדר, אני מסכים.

לירון נעים: הצעת החוק הזאת קובעת קריטריונים שאנחנו לא יודעים מה הבסיס שלהם, אבל אנחנו יודעים מה התוצאה שלהם.

לירון נעים: התוצאה שלהם היא עיר אחת, שעליה אנחנו מדברים פה.

לירון נעים: כלומר, הדיון הוא בעצם דיון שמי.

לירון נעים: בהיעדר תשתית עובדתית ובהיעדר בסיס לקריטריונים האלה – יכול להיות שיש בסיס כזה, הוא לא ידוע לנו.

לירון נעים: לא ידוע לנו מה הנתונים שעמדו בפניהם של המציעים.

מיכל שיר סגמן: יש לי את כל הנתונים אם את רוצה.

מיכל שיר סגמן: את כל הנתונים יש לי, אחד לאחד, שחור על גבי לבן.

משה גפני: רגע, רגע.

לירון נעים: בהיעדר בסיס כזה לקריטריונים, כשהצעת החוק מתייחסת אך ורק ליישוב אחד, עלול להתעורר קושי משפטי בהיבטי השוויון.

לירון נעים: הכנסת, כמובן, יכולה להחליט לטפל בבעיה של הגירה שלילית ויכולה לקבוע מדיניות שקשורה להגירה שלילית.

לירון נעים: זה כמובן לגיטימי.

משה גפני: את יכולה להסביר בבקשה לוועדה וגם לי – אתם אישרתם את החוק הזה בוועדת שרים לחקיקה.

משה גפני: את יודעת להסביר את זה?

לירון נעים: אנחנו אישרנו את הצעת החוק הזאת בוועדת שרים לחקיקה.

לירון נעים: ועדת שרים אישרה אותה אך ורק לטרומית ואחד התנאים שנקבעו - -

משה גפני: אבל ראש הממשלה הבטיח.

לירון נעים: - - אחד התנאים שנקבעו בהחלטת ועדת שרים לחקיקה, ואני מקריאה, הוא ש"יוגדרו קריטריונים שוויוניים.

לירון נעים: גם לגבי ההגדרה של יישוב מעורב יש לנו הערות, ואם אדוני ירשה לי אני אתייחס לזה בהמשך.

לירון נעים: הצעת החוק הזאת אושרה בוועדת שרים לחקיקה בתנאים.

ינון אזולאי: שאלה ליועצת המשפטית, אם ועדת שרים לחקיקה אישרה את זה בתנאי שזה יחזור, אנחנו יכולים להצביע על זה?

ינון אזולאי: אין שום בעיה?

שגית אפיק: כן, זה אמור לחזור לפני הקריאה הראשונה.

לירון נעים: לפני קריאה ראשונה זה יחזור לוועדת שרים.

שגית אפיק: אנחנו יכולים להגיע עד שלב - - -

גדעון סער: הכנסת סוברנית לעשות דברים ללא קבלת אישור, לא מהייעוץ המשפטי ולא מוועדת שרים.

שגית אפיק: הוא שאל על הפרוצדורה.

שגית אפיק: לירון, הכוונה שלכם היא שזה יחזור אליכם כדי שהממשלה תקבל החלטה על קריטריון של יישוב מעורב?

שגית אפיק: מה המהות מאחורי החזרת הצעת החוק לוועדת שרים לענייני חקיקה?

קריאה: לטרטר אותנו.

קריאה: להראות לנו מי שולט - - -

משה גפני: אומץ, אומץ.

מיכל שיר סגמן: זאת הצעת חוק שכבר הייתה קיימת קודם.

משה גפני: מאחורי ההחלטה עומד אומץ.

גדעון סער: אפשר לשאול הרבה שאלות.

גדעון סער: אנחנו צריכים למצוא את הפתרון.

גדעון סער: לא תקבלו פתרון מהממשלה.

גדעון סער: לא תקבלו משם את הפתרון.

גדעון סער: אנחנו צריכים להכניס את הראש ולהגיד: יהיה מה שיהיה, אנחנו לא מתעניינים בעניין הזה.

משה גפני: בסדר, אבל אני מתעניין.

גדעון סער: אני יודע שאתה מתעניין ובגלל זה אני אומר.

משה גפני: יגיעו הימים שגם אתה תתעניין.

מיכל שיר סגמן: אני לא חושבת שאם הכנסת תקדם את זה, השמיים ייפלו או שתקום איזושהי צעקה, גם לא מהממשלה.

משה גפני: לא, הכול בסדר.

משה גפני: אני בקושי בקואליציה.

משה גפני: אני כבר חצי בחוץ.

לירון נעים: אני אשיב לשאלותיה של היועצת המשפטית למה אנחנו רוצים שזה יחזור לוועדת שרים לחקיקה.

לירון נעים: קודם כל, לגבי הגדרת יישוב מעורב, אנחנו לא יודעים למה נקבעה ההגדרה הזאת ולמה נקבע כאן 80%.

לירון נעים: אני אומרת שוב שאלה קריטריונים שמתאימים, שלא לומר מותאמים ליישוב אחד.

לירון נעים: מעניין אותנו לדעת מה הסיבה שזה נקבע כך.

לירון נעים: יכול להיות שיש בסיס, יכול להיות שיש תשתית, יכול להיות עוד יישובים שנכנסים.

לירון נעים: למיטב בדיקתנו אין כאלה.

לירון נעים: רצינו לדעת מה התשתית העובדתית שעומדת בבסיס ההצעה, ורצינו שהיא תחזור גם כדי שהעובדות יהיו בפנינו וגם כדי לבחון מחדש את השאלה המשפטית של הקריטריונים השוויוניים.

לירון נעים: אני אומר באותה הזדמנות לגבי ההגדרה של יישוב מעורב, אם קובעים קריטריון ליישוב מעורב, למה צריך גם החלטת ממשלה שתקבע מי נכנס לתוך ההגדרה הזאת.

לירון נעים: אבל זאת כבר הערה מסדר שני.

משה גפני: תודה.

משה גפני: כן, בבקשה.

איתי טמקין: אני רוצה להוסיף לגבי הצורך לחזור לוועדת שרים, חוק הנומרטור שחוקק פה בוועדת הכספים.

משה גפני: אוי, אוי.

גדעון סער: 8 מיליון שקלים, חוק הנומרטור.

גדעון סער: 8 מיליון שקלים.

קריאה: 8 מיליון שקלים, זה כל הסיפור.

קריאה: ואנחנו מוכנים להוריד את זה מתקציב הפיתוח שלנו.

קריאה: קח את כל תקציב הפיתוח של העיר עכו.

משה גפני: איך הגעת לנומרטור?

משה גפני: איך?

איתי טמקין: הערכת העלות של החוק הזה עומדת על 37 מיליון שקל בשנה.

מיכל שיר סגמן: בין 7 ל-8 מיליון שקל בשנה.

שמעון לנקרי: יש לנו מכתב ממשרד האוצר, מהשר כחלון, על 8-7 מיליון.

משה גפני: ראש העיר, מספיק אנחנו סובלים ממשרד האוצר, אתה גם צריך לסבול?

משה גפני: טמקין, בבקשה.

איתי טמקין: בכל מקרה, הממשלה תצטרך למצוא מקור לפני הקריאה הראשונה אם היא תרצה להמשיך לתמוך בהצעת החוק הזאת.

משה גפני: הבנתי, תודה.

משה גפני: נטליה, בבקשה.

נטליה מירנוצוב: אני אתייחס לשני הדברים שנדונו כאן.

נטליה מירנוצוב: המחוקק קבע קריטריונים לחלוקת הטבות מס ובאופן עקרוני היינו אמורים לשמוע איזשהם תימוכים ליעילות של כל הטבות המס, אבל אין הוכחות שכל השיטה הזאת יעילה.

מיכל שיר סגמן: אנחנו מדברים ספציפית על עכו ולא על יישובים אחרים.

מיכל שיר סגמן: אם את מדברת על עכו, יש סימוכין מפה עד הודעה חדשה.

שמעון לנקרי: תבואי לבקר אצלי - - -

משה גפני: לנקרי, בבקשה, תאפשרו.

שגית אפיק: זו נטליה מרשות המסים.

שגית אפיק: היא אחראית על כל הנתונים ביחס ליישובים.

משה גפני: בלעדיה אנחנו לא יכולים לעשות שום דבר.

נטליה מירנוצוב: ייתכן ואנחנו רואים שהקריטריונים האלה מייצרים עיוותים מסוימים.

נטליה מירנוצוב: ניתן משקל לקריטריון של קרבה לגבול ואי אפשר להגיד שעכו ונהרייה זהות מבחינת הטבות המס כי יש קריטריון שמבחין ונהרייה כן קרובה לגבול, ועכו לא.

נטליה מירנוצוב: זה מה שיוצר את ההבדל.

נטליה מירנוצוב: יכול להיות שצריך לחזור לשורשים של החוק.

ינון אזולאי: תבדקי את השורשים של החוק בשנת 2000 ותראי למה כן אפשר, ותעשי "העתק-הדבק".

שמעון לנקרי: כבוד היושב-ראש, אני רוצה להסביר את העיוות היותר גדול.

נטליה מירנוצוב: אני יכולה לסיים את המשפט?

משה גפני: תן לה להשלים, בבקשה.

נטליה מירנוצוב: אנחנו נמצאים עכשיו במצב של טלאי על טלאי, כשאנחנו שמים פלסטר על כל בעיה שמתעוררת עם השלכות רוחב ברורות, ששמענו עכשיו.

נטליה מירנוצוב: עם כל הכבוד, וכולם רוצים לשלם כמה שפחות, כמובן.

משה גפני: אבל תמכתם בחוק.

קריאה: כמה ערים מעורבות יש בפריפריה שיש השלכות רוחב?

נטליה מירנוצוב: שמענו עכשיו על רמלה ולוד.

משה גפני: לא, לא, מספיק.

משה גפני: בבקשה.

שמעון לנקרי: יש שלושה קריטריונים: הקריטריון הראשון הוא קרבה לגדר, קריטריון שני הוא ריחוק מהמרכז.

שמעון לנקרי: בעצם זה אותו קריטריון כי אם אתה קרוב לגדר, בוודאי שאתה רחוק מהמרכז.

שמעון לנקרי: נתנו משקל לשני קריטריונים, שבבסיס שלהם הם אותו קריטריון.

שמעון לנקרי: אם נהרייה קרובה לגדר, בוודאי שהיא רחוקה מהמרכז אז היא קיבלה ניקוד גבוה.

שמעון לנקרי: זה כל העניין וזאת הייתה הטעות.

נטליה מירנוצוב: יכול להיות שהמרכיב הסוציו-אקונומי היה צריך לקבל משקל יותר גבוה.

שמעון לנקרי: יפה, יפה.

משה גפני: תודה רבה.

נטליה מירנוצוב: לגבי הוראות השעה שהסתיימו, צריך להבין שההטבות האלה קיימות בניגוד לקריטריונים ובניגוד לפסיקת בג"ץ.

נטליה מירנוצוב: עכשיו נשמע את הטענה שבזמן הקורונה זה לא זמן טוב להפסיק אותן, אז אני רוצה להבהיר שכל מערכת המס בישראל בנויה על בסיס שנתי, על בסיס פרוגרסיבי.

נטליה מירנוצוב: מי שנפגע מהקורונה אוטומטית ישלם פחות מס והקורונה לא קשורה.

נטליה מירנוצוב: מי שלא נפגע, אין סיבה שאנחנו לא נחיל עליו את - - -

ינון אזולאי: יש גם כנסת, להזכירך.

ינון אזולאי: היא אומרת שמי שנפגע מהקורונה יקבל את זה בהטבות שיש בחוקים שאנחנו מביאים עכשיו.

משה גפני: אלכס קושניר, בבקשה.

אלכס קושניר: כידוע לך, "לפי הנחיות היועץ המשפטי לממשלה לא ניתן לפעול בנושא - - - ממשלת המעבר.

אלכס קושניר: מייד אחרי הבחירות בכוונתי לפעול בשיתוף פעולה עם שר האוצר על מנת לתקן את העיוותים שנפלו במפת הטבות המס, ולהשוות את מצבה של העיר עכו למצבה של העיר נהריה.

אלכס קושניר: " זה מכתב של ראש הממשלה לראש העיר עכו.

אלכס קושניר: לשמוע את חברי הליכוד אומרים שאי אפשר לצפות מהממשלה לתקן את העיוות הזה?

אלכס קושניר: זה בניגוד למה שכתב ראש המפלגה שלכם.

אלכס קושניר: אני חושב שכל חברי הליכוד חייבים יחד לפעול כדי ללחוץ על ראש הממשלה ושר האוצר כדי שהדבר הזה יקרה, ולא להפיל את זה רק על הוועדה.

אלכס קושניר: וכל הפינג-פונג הזה בין ועדות שרים וועדת הכספים פשוט לא רלוונטי.

משה גפני: תודה רבה.

משה גפני: אני מבין שבעקבות המכתב הזה של ראש הממשלה לעכו, ואתה הרי תומך בעכו, הצבעתם לראש הממשלה.

אלכס קושניר: לא, לא הצבעתי לראש הממשלה, אבל ראש הממשלה הזה יש לו - - - להבטיח דברים ולא לקיים.

אלכס קושניר: ואני חושב שהגיע הזמן לשים לזה סוף.

אופיר כץ: אם הוא היה מבטיח ולא מקיים היינו דנים היום בחוק?

אופיר כץ: די עם הסיסמאות, יש עובדות.

אופיר כץ: תפסיק עם הסיסמאות.

אלכס קושניר: אני מוכן להגיד לך שהוא יקיים אחרי שאנחנו נצביע בקריאה שלישית במליאה.

אלכס קושניר: וכמו שאני מכיר את הדברים, הוא לא יביא את זה לשם.

אלכס קושניר: עזוב, 8-7 מיליון שקל הליכוד לא מסוגל להעביר בשביל העיר עכו?

אלכס קושניר: זאת בדיחה.

משה גפני: תודה.

משה גפני: מיכל, רצית להוסיף משפט.

מיכל שיר סגמן: אני רק רוצה לציין שהמצב הסוציו-אקונומי נמוך בהרבה מזה של העיר נהריה.

מיכל שיר סגמן: החוק הזה גם בא לתקן את ההפרשים האלה ספציפית.

מיכל שיר סגמן: זה בדיוק מה שהוא בא לתקן.

מיכל שיר סגמן: הרי אנשים לא עוברים סתם מעכו לנהרייה.

מיכל שיר סגמן: זה גם הטבות המס וגם המצב הסוציו-אקונומי.

משה גפני: מיכל, תודה.

משה גפני: שגית, בבקשה, רצית להתייחס להוראות השעה.

שגית אפיק: לעניין הוראות השעה, מה שאומרת לכם נטליה הוא שהוועדה הזאת האריכה פעמיים את הוראות השעה.

שגית אפיק: הארכת הוראות השעה נעשתה למעשה בניגוד למודל שהוועדה בעצמה בנתה, והוא מודל של קביעת קריטריונים ואי מתן התייחסות לכל יישוב באופן ספציפי.

שגית אפיק: הוועדה סברה שכהוראת שעה זה יהיה נכון לאפשר ליישובים לספוג איזושהי תקופה שבה הם ימשיכו לקבל את מה שהם קיבלו במשך שנים רבות.

שגית אפיק: התקופה הזאת התארכה מעבר למשוער, גם מעבר למה שהוועדה בעצמה תכננה.

שגית אפיק: כשהוועדה האריכה בפעם השנייה, הממשלה התנגדה – גם רשות המסים וגם משרד המשפטים העלו בפני הוועדה קשיים לא מועטים.

שגית אפיק: בסופו של דבר, אני סברתי שהארכה שנייה אפשרית באותן נסיבות שבהן היא נעשתה.

שגית אפיק: עם זאת, באותה עת התחייבה הוועדה לפעול למציאת פתרון קבע, לפתיחת החוק ולביצוע תיקונים קבועים על פני הארכת הוראת השעה פעם נוספת.

שגית אפיק: אומרת לכם נטליה שאם אתם חושבים שאירוע הקורונה הוא סיבה מספיק טובה כדי לתרץ הארכה שלישית, נטליה סבורה שלא, שזאת סיבה לא מספיק טובה ולא מספיק מתאימה.

מיכל שיר סגמן: ההארכה הזאת גורמת לנזק כי בן אדם צריך לתכנן איפה הוא גר, ובכל פעם נותנים הארכה זמנית.

מיכל שיר סגמן: למה שהוא יעבור לגור בעיר כזאת אם זאת רק הארכה זמנית?

שגית אפיק: מיכל, את מתכתבת עם מה שהוועדה בעצמה אמרה.

שגית אפיק: בהארכה האחרונה אמרה הוועדה שהפעם הבאה שייעשה תיקון, הוא צריך להיות תיקון קבוע, כזה שיפתח אולי את המפה, יעשה שינויים כאלה ואחרים.

מיכל שיר סגמן: יש פה עיר שסבלה מעוול לפני שנתיים, וצריך לתקן אותו.

מיכל שיר סגמן: לפתוח מפה עכשיו זה - - -

משה גפני: תודה רבה, אני רוצה לסכם את הדיון.

משה גפני: אני השתתפתי בישיבות של ועדת הכספים, לא בתור יושב-ראש, בתור חבר או כמשקיף.

משה גפני: אתם הייתם צריכים לראות את מה שנעשה בוועדה.

משה גפני: כמובן, אני לא אומר שמות של יישובים ולא שמות של חברי כנסת, חלקם נושאים בתפקידים בכירים היום.

משה גפני: חבר כנסת מגיע לוועדה בבוקר והיה אומר: אני מבקש להכניס את היישוב הזה והזה.

משה גפני: הוא פשוט גר שם.

משה גפני: זה עבר כחוט השני שהיו מגיעים לוועדת הכספים ובוועדה היו מעלים שמות של יישובים.

משה גפני: אני אכתוב ספר והוא יהיה מאוד מעניין.

משה גפני: אני פשוט ראיתי את זה בעיניי.

משה גפני: אלה מהפעמים היחידות שבהן אמרתי שאם בג"ץ יפסול את החוק, הוא יהיה צודק.

משה גפני: אני לא אומר סתם שבג"ץ צודק.

משה גפני: אני חושב שיש הפרדת רשויות, אבל זה היה בלתי נסבל.

משה גפני: תיקחו בחשבון שהיה לנו כאן ויכוח עם רשות המסים, שהתנגדה להטבות המס.

משה גפני: אמרו לי הבכירים שם, שעדיף לתת כסף לחינוך, לתשתיות, לרווחה.

משה גפני: לא צריך לתת את זה להטבות המס.

משה גפני: הם התנגדו לזה ואמרו: זה הרבה כסף שצריך להעביר להטבות המס.

משה גפני: אנחנו סברנו אחרת.

משה גפני: אנחנו סברנו שצריך לתת לחינוך, צריך לתת לרווחה, צריך לתת לכל מה שנלווה לעניין הזה, אבל הדבר החשוב – הטבות מס – יביא אנשים באיכות גבוהה, כמו שלנקרי אמר.

משה גפני: זה ברור לחלוטין ובעניין הזה לא היה בכלל דיון.

משה גפני: קבענו קריטריונים, וזה היה מאוד קשה, מבלי לעשות חשבון של צבע ושל כל מה שנלווה לעניין.

משה גפני: הייתה טעות.

משה גפני: היה עליי לחץ על נהרייה.

משה גפני: זאת הייתה הפעם היחידה שאנחנו הסכמנו בוועדה להוסיף יישוב מתוך המערכת כולה.

משה גפני: אנחנו לא רצינו לעשות את זה.

משה גפני: אנחנו רצינו שיהיה קריטריון אחיד: מי שבפנים – בפנים, ומי שבחוץ – בחוץ, מי שיותר – יותר, ומי שפחות - פחות.

משה גפני: לא עשינו חשבון לאן זה מגיע.

משה גפני: כולנו, ללא יוצא מן הכלל.

משה גפני: לא לקחנו בחשבון שברגע שאנחנו מוסיפים יישוב אחד, אנחנו פוגעים בשכן שלו.

משה גפני: לא לקחנו את זה בחשבון.

משה גפני: היה לחץ לעשות את זה וגם הביאו לנו כסף לצורך העניין וזה עבר.

משה גפני: אני לא יכול להגיד עכשיו שלנקרי לא צודק ושמיכל שיר לא צודקת.

משה גפני: אני לא יכול לומר את הדבר הזה.

משה גפני: יש פה בעיה וצריך להתמודד איתה.

משה גפני: אני רוצה שתיכנסו לעניין, נכון שזה נחמד להגיד וגם אני רוצה להיות נחמד עם עכו.

משה גפני: אני רוצה באמת לעזור להם כי אני אוהב את העיר הזאת.

משה גפני: יש שם אנשים שאני ממש חבר שלהם, אבל תדעו שהקריטריון של הטבות המס נוגע למרחק ממרכז הארץ, הוא קריטריון שנוגע גם למצב סוציו-אקונומי וגם לקרבה לגבול.

משה גפני: אלה הטבות המס.

משה גפני: אם מדברים על יישוב מעורב, מה משנה קרבה לגבול, כן או לא?

משה גפני: מה זה משנה אם הוא רחוק מתל אביב או לא?

משה גפני: מה נגיד לרמלה וללוד?

משה גפני: מה נענה להן?

מיכל שיר סגמן: בחוק מוגדר יישוב - - -

משה גפני: בסדר, הכול טוב ויפה.

משה גפני: יש אזורי עדיפות לאומית והם לא קשורים בכלל לעניין הזה.

משה גפני: יש העדפה בתיירות.

משה גפני: הטבות מס נוגעות רק לקריטריון מסוים.

משה גפני: אני לא אומר שתקבלו את דעתי ואני מקבל את ההצעה שלך לגבי הצעת החוק.

משה גפני: אני חושב שצריך לתקן את העוול שנעשה לעכו.

משה גפני: הממשלה לא תברח מאחריות בעניין הזה, עם כל הכבוד.

משה גפני: אני רוצה תשובות – שיגידו, אנחנו הגענו למצב שבו זה לא רק עכו, יש רשימה גדולה ותגידו מה אתם רוצים.

משה גפני: שיבואו שר האוצר או ראש הממשלה או שניהם יחד ויגידו: אנחנו רוצים שתהיה התייחסות אחידה לכולם.

משה גפני: אני אצביע בעד החוק הזה – לא היום – אבל אני אצביע בעד החוק הזה.

משה גפני: אני רוצה לחכות לתשובה של היועץ המשפטי לממשלה ושל הממשלה, שיגידו לי.

משה גפני: לא נחכה עד אין סוף.

גדעון סער: חבר הכנסת גפני, הערה קצרה, הנתון הרלוונטי לעניין שלנו, בין היתר, הוא שהיה לעניין עכו חוק ייחודי שהכנסת חוקקה לפני עשרים שנה.

גדעון סער: עזוב שהיא עיר מעורבת וכדומה.

משה גפני: גדעון, אני מכבד אותך, לא היה חוק ייחודי.

מיכל שיר סגמן: היה בשנת 2000.

משה גפני: לא היה בשנת 2000 חוק ייחודי.

גדעון סער: אני אעביר לך את החוק.

משה גפני: בסדר.

משה גפני: אני הייתי המחוקק.

משה גפני: הביאו לוועדת הכספים חוקים על יישובים עם שמות מוגדרים.

משה גפני: אחד מהם היה עכו.

גדעון סער: בסדר גמור.

משה גפני: אני אמרתי שלא?

משה גפני: גדעון, אני איתך, אני לא נגדך.

גדעון סער: הדיקטטורה של הקריטריונים היא דבר - - -

משה גפני: לא, זאת לא דיקטטורה.

גדעון סער: כשאתה מגיע לדיקטטורה של קריטריונים, אתה לא יודע לתת פתרונות ייחודיים.

משה גפני: גדעון, אני יכול לדבר כמוך ואני אשמח, כי אז אני אבוא לציבור שלי וימחאו לי כפיים.

גדעון סער: היה לי ויכוח על זה פה, בוועדה הזאת ובמליאה עם שרת המשפטים כתוארה דאז, ציפי לבני, כשמני מזוז היה היועץ המשפטי לממשלה.

גדעון סער: אתה בטח זוכר את כל האירוע.

גדעון סער: לכן, יש תפיסה שאומרת שאני מסוגל לתת פתרונות ייחודיים למצבים ייחודיים, ויש דיקטטורה של קריטריונים.

משה גפני: מאה אחוז, אני מכבד את מה שאתה אומר.

משה גפני: נמצאת פה שגית.

משה גפני: כשאנחנו קבענו את הקריטריונים, הלכנו על פי החלטות ממשלה.

משה גפני: מאיפה המצאנו פתאום שזה פריפריה וזה סוציו-אקונומי וזה קרבה לגבול וכל הדברים האלה?

משה גפני: הרי לא אנחנו קבענו כאן בוועדה מה נקרא קרבה לגבול.

משה גפני: אנחנו לא קבענו מה נקרא רחוק ממרכז הארץ.

משה גפני: זה על פי החלטות ממשלה.

משה גפני: אזורי עדיפות זה גם החלטות ממשלה.

משה גפני: על אזורי עדיפות יותר קל לקבל החלטה.

משה גפני: אני חושב שבהטבות המס, עכו צריכה להיכלל.

משה גפני: נקודה.

משה גפני: להיכלל, הכוונה, לא במצב שבו היא נמצאת אחרי הפקיעה של הוראות השעה אלא צריך לשנות את הגישה בעניין הזה.

משה גפני: כמו שלפי דעתי הגיע הזמן לעשות חוק חדש.

משה גפני: לו היינו נמצאים באותו מצב כמו שהיינו אז, אני הייתי לוקח את זה על עצמי.

משה גפני: הייתי מבקש מהיועץ המשפטי לממשלה: בוא ניכנס לעניין הזה ונעשה חוק חדש שמתאים לתקופה שאנחנו נמצאים בה היום.

משה גפני: היום אני לא עושה את זה, וסיבותיי עמי.

משה גפני: אם מישהו ירצה לדעת, אני אגיד לו בארבע עיניים.

משה גפני: אני לא רוצה, מה פתאום?

משה גפני: שתעשה את זה הממשלה.

משה גפני: שהממשלה תגיד שהיא רוצה שיהיה אחוז אחיד לכולם, ולא שאחד יקבל יותר ואחד יקבל פחות.

משה גפני: צריך למצוא פתרון בגלל שמוכרחים את הטבות המס.

משה גפני: אמרתי לך, גדעון, כשדיברת איתי, ואני אומר לכולם, אני רוצה לאפשר לממשלה פרק זמן קצר.

משה גפני: היועץ המשפטי לממשלה עוסק בעניין הזה.

שלמה קרעי: בוא ניתן להם זמן.

משה גפני: צריך גם להאריך את הוראת השעה.

משה גפני: אי אפשר להשאיר את זה עם הקורונה.

משה גפני: זה שנטליה אומרת שהקורונה לא משפיעה – הקורונה משפיעה, ועוד איך משפיעה.

משה גפני: היא משפיעה מורלית, משפיעה פיזית.

משה גפני: היא משפיעה ואת זה אמרנו כל הזמן.

משה גפני: אני צריך להביא היום למליאת הכנסת הארכות מועדים שאתם הצעתם וביקשתם, ואנחנו הוספנו על דברים שתמיד אפשר היה להגיד: רגע, למה צריך את זה?

משה גפני: אנחנו מאריכים מועדים ובצדק.

משה גפני: אנחנו מדינה מתורבתת, נורמלית.

משה גפני: אנחנו נמצאים במגפה של קורונה ואנחנו עושים כל מאמץ.

משה גפני: תחליטו, זה בידיים שלכם.

משה גפני: אני לא אקח על עצמי אחריות שאני אעמוד מול ראשי רשויות ומול ציבור ואני אגיד: אני נגד.

משה גפני: אני לא נגד.

משה גפני: אני עכשיו מהאו"ם, אני יושב על הטריבונה.

משה גפני: בקדנציה הקודמת הייתי זה שמוביל את זה, יחד עם החברים.

משה גפני: הא ותו לא, אומרים עורכי הדין.

משה גפני: לא מעבר לזה.

משה גפני: יגיע השלב שבו מיכל תגיד: אני מבקשת להצביע, אני אצביע איתה.

משה גפני: נחמד.

משה גפני: אני רק יודע שכדי להגיע למצב של לעזור לעכו, כמו שמיכל מציעה, וכדי שאנחנו נעמוד במצב של הטבות מס כמו שצריך, הממשלה צריכה להיכנס לעובי הקורה ולא לברוח מזה.

משה גפני: מה המכתבים האלה?

משה גפני: ראש הממשלה צריך לשלוח מכתב?

משה גפני: שירים אליי טלפון ויגיד: תעביר את החוק.

משה גפני: בסוף, מה אתם עושים?

משה גפני: עושים את זה בקריאה טרומית, כאילו שאנחנו לא מכירים את הפטנטים האלה עם שר אוצר וכולי.

משה גפני: הכול בסדר.

משה גפני: תאמיני לי, שלמה המלך אמר: יוסיף דעת, יוסיף מכאוב.

משה גפני: הלוואי ולא הייתי יודע את מה שאני יודע.

משה גפני: באמת, עם כל החוכמה שבעניין הזה.

משה גפני: תגידו מה עושים – הוראת שעה, שגם היא משנה לעכו במידה מסוימת.

משה גפני: היא משנה לעוד הרבה יישובים.

משה גפני: היא משנה למועצות אזוריות.

משה גפני: תגידו האם יש קריטריון כזה, שצריך להתבסס עליו.

משה גפני: יישוב מעורב?

משה גפני: תגידו.

משה גפני: בשביל מה יש ממשלה?

משה גפני: אנשים נלחמים בבחירות שלוש פעמים כדי לשלוט.

משה גפני: תגידו.

משה גפני: אני לא אוציא לכם את הערמונים מהאש.

משה גפני: מספיק.

משה גפני: פעם אחת עשיתי את זה, ואני מודה לקדוש ברוך הוא שעשיתי את זה, מכיוון שזה הועיל לפריפריה באופן דרמטי.

משה גפני: הייתה טעות עם הנושא של נהרייה – מאוד לחצו עליי.

משה גפני: הביאו לי גם כסף לעניין וחשבתי שנהרייה בכל אופן - - -

שלמה קרעי: הביאו כסף לא אישי.

שלמה קרעי: לתקצב את זה, לא אישי.

משה גפני: אם יאשימו אותי שלקחתי משהו אישי, אני דווקא רוצה להיות פעם ב - - - לא משנה.

משה גפני: הכוונה היא שיהיה את הכסף כדי להעלות את האחוז של נהרייה.

משה גפני: הביאו כסף לוועדה וזאת הייתה תמונת המצב.

משה גפני: זה היה בסדר.

משה גפני: אני סברתי שנהרייה בכל זאת יישוב גבול וכל מה שנלווה לזה.

משה גפני: לא ידעתי את מה שאתם אומרים עכשיו לגבי הנושא של עכו.

משה גפני: לא ידעתי את הכול.

משה גפני: אני סבור שעכשיו זה נמצא במצב שבו צריך לקחת אחריות, וזה תפקיד של ממשלה.

משה גפני: אם הייתה תקופה אחרת, הייתי בא לוועדה ואומר: יש לנו הצעה.

משה גפני: כבר דיברנו על זה, דרך אגב.

משה גפני: שגית, דיברנו על איזו הצעה יש לנו.

משה גפני: מהר ברחתי מזה.

משה גפני: עכשיו עומד העניין הזה לפתחה של הממשלה ואם לא, אנחנו נביא את זה.

מיכל שיר סגמן: אדוני היושב-ראש, אם אפשר לבקש מנטליה שתכין נתונים על כל השאלות שאנחנו נעלה בפניה בהקשר של עכו.

משה גפני: נטליה היא אישה מוכשרת, מה שתבקשי.

שגית אפיק: היושב-ראש, שנוכל להעביר לה אולי מספר בקשות, כדי לקבל תשובות.

שגית אפיק: לבחון דברים אחרים.

אופיר כץ: גם להבין מתי נקבל את חוות דעת היועץ המשפטי לממשלה.

משה גפני: אין הרבה זמן, אנחנו כולנו פה.

ינון אזולאי: נקצוב 14 יום ואם לא, אנחנו מביאים את זה להצבעה, זה יהיה תוך 14 יום.

אופיר כץ: מתי נוכל לקבל את זה?

לירון נעים: למען הסדר אני רוצה להפריד בין שתי השאלות.

לירון נעים: ישנה שאלה לגבי רשימה של כ-80 יישובים שפגה הוראת השעה בעניינם – השאלה הזאת מונחת על שולחנו של היועץ.

לירון נעים: אנחנו נעשה כל מאמץ, גם בהתחשב בבקשתה של הוועדה, להשיב בהקדם ולמצות את הדיון עם השרים בהתאם.

לירון נעים: שאלה אחרת, נפרדת, היא השאלה של הצעת החוק הזאת בעניינה של עכו, שכאמור, תחזור לוועדת שרים לחקיקה.

משה גפני: עם כל הכבוד, אני מבקש תשובה.

לירון נעים: אין קשר בין הדברים.

לירון נעים: אנחנו לא מחכים לוועדת שרים.

לירון נעים: אני שוב אומרת, אין קשר בין שני הדברים.

לירון נעים: מדובר בשתי שאלות נפרדות.

משה גפני: נכון.

משה גפני: אני רוצה תשובה על שתי השאלות.

משה גפני: תשובה על שתי השאלות.

משה גפני: שלא תהיה טעות, אני לא אאפשר לממשלה לחמוק מהעניין.

ינון אזולאי: הרב גפני, אם אתם לא נוקב להם זמן, אתה נותן להם אפשרות.

ינון אזולאי: אם לא, תביא את זה להצבעה.

משה גפני: אני עושה את זה בכוונה ואני לא הולך לשום מקום.

משה גפני: אתה נמצא פה לידי וכולם נמצאים פה.

משה גפני: אני מבקש תשובות ובעזרת ה', נשוב להתכנס לגבי העניין הזה.

משה גפני: מיכל, אני מברך אותך על החוק הזה.

משה גפני: הוא במקום ואני אומר לך, אני לא אתן שאנחנו נעשה חוק שבסופו של דבר, אחרי שבוע הוא ייפול בבג"ץ.

משה גפני: אנחנו לא נפלנו בוועדת הכספים בבג"ץ אפילו לא פעם אחת, חוץ ממקרה אחד.

משה גפני: ועל זה אומרים אצלנו: ולה' הישועה, למה נפלנו שם.

משה גפני: תודה רבה, הישיבה נעולה.